text:
Source: Umuvugizi.com
Ubu buhambya bwa Dr Rudasingwa, ikinyamakuru Umuvugizi gifitiye kopi, ni ubuhamya bukomeye ku muntu nka we wari mu basirikari bakuru (major) mu ngabo za FPR-Inkotanyi, akaba yaranagizwe umunyamabanga mukuru w’ishyaka rya FPR, nyuma gato y’uko rifashe ubutegetsi muri nyakanga 1994.
Ubu buhamya kandi Dr Rudasingwa yashyize ahagaragara uyu munsi, nta gushidikanya ko bwakoze mu bwonko Perezida Kagame kuko uyu, mu biganiro yakunze kugirana n’abanyamakuru mpuzamahanga, yahakanaga yivuye inyuma ko ntaho ahuriye n’urupfu rwa Perezida Habyarimana. Mu kiganiro cyitwa «Hard Talk» gihita kuri radiyo BBC mu rurimi rw’icyongereza, ubwo umunyamakuru yamubazaga niba ari we koko wahanuye indege ya Perezida Habyarimana, aho kumusubiza ikibazo yari abajijwe, Kagame yahisemo kugikwepa, asubiza ko «Habyarimana yari yaramuhejeje i Shyanga imyaka mirongo itatu».
Si Rudasingwa wenyine utanze ubuhamya nk’ubu, kuko mu mwaka w’1998, umunyamakuru witwa Jean-Pierre Mugabe, wayoboraga «Le Tribun du Peuple», na we yashyize ahagaragara ubuhamya burebure, bwemezaga ko Kagame ubwe ari we wari yaratanze amabwiriza yo guhanura indege ya Perezida Habyarimana. Ubwo ingabo za FPR zari zikiri mu ishyamba, Jean Pierre Mugabe na we yari azirimo, ashinzwe itangazamakuru na propaganda. Ubuhamya bwe ni bwo bwabaye ubwa mbere, kandi kugeza ubu ntibwigeze bunyomozwa n’ubuyobozi bwa FPR-Inkotanyi.
Abandi batanze ubuhamya nk’ubu, ni abitwa Lt Ruyenzi wari escorti ya Perezida Kagame na lieutenant Abdoul Joshua Ruzibiza, wanakusanyirije hamwe ubuhamya bwe mu gitabo yise «Histoire Secrète». Amakuru atugeraho, ni uko nyuma yo gushyira hanze icyo gitabo, Ruzibiza yagiranye ibibazo bikomeye n’ubutegetsi buriho ubu mu Rwanda, ndetse ngo buza kumutera ubwoba kugirango avuguruze ubuhamya bwe bwari bwasohotse muri icyo gitabo. Yaje kubikora. Nyuma yaje kwanga kuryamira ukuri, kuko mbere y’uko ahitananywe n’urupfu rudasobanutse, Ruzibiza yongeye gutangariza abacamanza b’Ubufaransa, ubu bagikomeje amaperereza ku wahanuye indege ya Habyarimana, ko ibyo yari yanditse mu gitabo cye, byari ukuri gusa gusa, ko nta n’icyo yaguhinduraho.
Umuntu akurikije aba bandi batanze ubuhamya nk’ubwa Dr Rudasingwa, yasanga we ari umutangabuhamya utandukanye na bagenzi be. Abazi neza Rudasingwa mu ishyamba, bemeza ko yagize uruhare rukomeye mu kumvisha abasirikari b’abanyabwenge nka we, kuyoboka Kagame bari baranze ko abayobora.
Dr Théogène Rudasingwa, wakomeje kuba ukuboko kw’i buryo kwa Kagame, haba mu mishyikirano ya Arusha hagati ya Leta ya Habyarimana na FPR-Inkotanyi, haba kuba yari umusirikari mukuru mu ngabo za FPR, haba ko yabaye umunyamabanga mukuru w’ishyaka rya FPR, haba ko yanagizwe ambassadeur w’u Rwanda muri Leta Zunze Ubumwe za Amerika, akongera kugirwa umuyobozi w’ibiro bya Perezida Kagame, nta gushidikanya ko ukuri kose kujyanye n’ihanurwa ry’indege ya Habyarimana agufite, ari na yo mpamvu agushyize ahagaragara.
Ati: «Kagame na FPR bakomeje gukwirakwiza ikinyoma, bavuga ko igikorwa cyo guhanura indege cyakozwe n’aba «extremistes» b’abahutu ngo batashakaga gushyira mu bikorwa amasezerano ya Arusha, kandi ngo bashakaga gutangiza jenoside yaje guhitana abantu barenze 800,000 mu minsi ijana gusa. Hari benshi mu rubuga mpuzamahanga, inararibonye, n’imiryango iharanira uburenganzira bw’ikiremwamuntu, bemeye kandi bacyemera icyo kinyoma. Ndi umwe mu bagize uruhare rwo gukwirakwiza icyo kinyoma, cyane cyane mu banyamahanga».
«Igihe kirageze kuvugisha ukuri. Paul Kagame, ari we wari umugaba w’ingabo za FPR-Inkotanyi, ni we watanze amabwiriza yo kurasa indege yaguyemo Perezida Habyarimana n’abo bari kumwe bose. Mu kwa karindwi 1994, Paul Kagame ubwe yarabinyibwiriye ko ”ari twe” twarashe iyo ndege. Birazwi muri FPR no muri RPA (ingabo z’igihugu) ko Kagame ari we wishe Habyarimana. Hari amwe mu mahanga azi uko kuri n’ubwo aruma gihwa, akicecekera. Kwicwa kwa Habyarimana kwagize ingaruka zikomeye ku Rwanda n’akarere k’Ibiyaga Bigari, kuko kwabaye imbarutso yo gutangira imirwano».
«Nta bugabo burimo gusezerana n’undi mugabo gushaka amahoro warangiza ukamwica».
Dr Rudasingwa akomeza ubuhamya bwe, avuga ko Paul Kagame akwiye gushyikirizwa ubucamanza mpuzamahanga bidatinze. «Nta bugabo cyangwa ubutwari gusezerana n’undi mugabo gushyira intwaro hasi kugirango haboneke amahoro, warangiza ukamuca inyuma ukamwica. Taliki ya 06 z’ukwa kane 1994, Kagame na Habyarimana ntibari ku rugamba rw’amasasu; iyo baza kuhahurira, umwe cyangwa bombi bakagwa ku rugamba, byari kuba byumvikana kuko ni ko intambara imera. Ikindi ni uko Kagame ari umututsi akaba yari azi ingaruka zo kwica Perezida Habyarimana w’umuhutu. Nubwo ntavuga ko urupfu rwa Habyarimana ari rwo rwateye jenoside, ntawe ushidikanya ko rwatanze urwitwazo ku nkozi z’ibibi mu gukora amarorerwa. Mu kwica Habyarimana, Kagame yari agamije gusesa burundu amasezerano y’amahoro ya Arusha, no kubaka ingoma y’igitugu ishingiye ku bwicanyi n’ibinyoma; ibi biragaragara mu Rwanda ko yabigezeho».
N’ubwo Dr Rudasingwa yari mu basirikari bakuru mu ngabo za FPR z’icyo gihe, akaba yari n’umwe mu bayobozi bakuru mu muryango wa FPR-Inkotanyi, yemeza ko nta ruhare yagize mu guhitana Perezida Habyarimana, ari na yo mpamvu asaba imbabazi imiryango y’abahitanywe n’iri sanganya.
«Nta ruhare na ruto nigeze ngira mu gucura no gushyira mu bikorwa umugambi mubisha wo kwica Perezida Habyarimana n’abo bari kumwe. Ndahamya ko abenshi muri FPR, baba abasirikare cyangwa abasiviri, nta ruhare na bo bagize muri uwo mugambi w’ubwicanyi. Kagame ni we ubwe nyirabayazana, ni we ugomba kubazwa ibijyanye n’icyo cyaha byose. Mpisemo kuvugisha ukuri mu gushakisha kubabarirana no gukira. Ni yo mpamvu, mbikuye ku mutima, nsaba imbabazi imiryango y’abahitanywe n’iyi mpanuka.
Mboneyeho no gusaba imbabazi abanyarwanda bose, kandi mbasaba ko twese twiyemeza kwanga ubwicanyi, ubugambanyi n’ibinyoma nk’intwaro muri politiki. Ndasaba imbabazi Uburundi bwiciwe abayobozi n’Ubufaransa bwiciwe abaturage bakoreraga u Rwanda. By’umwihariko, ndasaba Imana ngo imbabarire ko navuze ibinyoma igihe kirekire cyane, ngahishira ubwicanyi bwateje imiborogo n’amarira mu biciwe. Paul Kagame afite ukoboko kudahaga kumena amaraso y’abanyarwanda. Izo ngaruka tuzazirengera mu nzira twahisemo yo guharanira inyungu z’abanyarwanda bose. Ibi simbikoze mu gushakisha ubutegetsi cyangwa ubundi bukungu. Mbikoze mu gushakisha icyakiza urupfu n’akarengane, bimaze kuba akarande mu Rwanda rwacu».
Ngiyi ingaruka yo gufata nabi abafatanyije na Kagame mu kubohoza u Rwanda. Ngayo amabanga barayamennye, kandi wenda ntihazabura undi mu bo Kagame yateye ishoti uzashyira ahagaragara iby’ihanurwa ry’iyi ndege ya Habyarimana, igikomeje kuvugisha amangambure ubutegetsi buriho ubu mu Rwanda. Twizere ko, ubwo Dr Theogene Rudasingwa azahamagazwa imbere y’urukiko kwemeza ibikubiye muri ubu buhamya bwe, atazisubiraho.
Iyi ndege «Jet Falcon 50, no 9XR-NN», yahitanye Perezida Habyarimana ku wa 06 mata 1994, yari yarayihaweho impano n’igihugu cy’Ubufaransa. Yaguyemo kandi Cyprien Ntaryamira wari Perezida w’Uburundi, Deogratias Nsabimana wari umugaba mukuru w’ingabo z’u Rwanda, Elie Sagatwa wari umuyobozi w’ibiro bya Perezida Habyarimana, Major Thaddee Bagaragaza wari umukuru w’abarindaga Perezida Habyarimana, Juvenal Renzaho wari umujyanama wa Perezida Habyarimana mu by’Ububanyi n’Amahanga, Dr Emmanuel Akingeneye wari umuvuzi wihariye wa Perezida Habyarimana, Bernard Ciza wari minisitiri w’imigambi ya Leta y’Uburundi, na Cyriaque Simbizi wari minisitiri w’itangazamakuru mu Burundi. Iyi ndege kandi yahitanye abafaransa barimo Jacky Herraud wari umupilote wayo, Jean-Pierre Minaberry wari wungirije umupilote, na Jean-Michel Perrine wari umukanishi wayo.
Amiel Nkuliza, Sweden.
MMuvandimwe Rugamba Hilaria
Umwanzi arakizera Rudasingwa. Uriya se wamwizeramo iki? Ngo azanye udushye harya? Ngo yasabye imbabazi? Ubwo rero namwe mukabyemera? Atarashwana na Kagame se ko atigeze asaba izo mbabazi ra? Vuga ahubwo ko yabuze amajyo none akaba atangiye gusaba uwo yimye. Abanyarwanda twibagirwa vuba koko, ariko jyewe sindi muri abo. wa wundi ati nta cyiza cyaturuka i Nazareti? Nanjye nta cyiza mbona cyaturuka kwa Rudasingwa
Ni ko se Nkuriza, ibyo Rudasingwa yavuze bitaniye he n'ibyo nyakwigendera Ruzibiza yigeze kuvuga? Byatanze iki se?? Subiza amerwe mw'isaho bwana
Umugabo ni Ruzibiza nyine kuko aho mwamushyize muhazi.
Donc uvuze si umugabo, azaba umugabo ari uko bamwishe? Ariko ye!
Muri gacaca usanga bakurikirana umuntu badashaka ukiriho, kuko uwapfuye ok, uwo nta kibazo aba agiteye kuko yafunze umunwa. Ariko tant que umuntu akiriho, afite ikosa ko atapfuye, ibyo birahagije ngo aregwe.
Ndabona rero na Rudasingwa kuva agishobora kubumbura umunwa... ubwo ni umunyamakosa. Buriya intore zimunyujijemo urusasu nk'uko Kagome abirota, bwacya bamugize umwere. Iyo politike tumaze kuyihaga.
Sinanze ko Ruzibiza yabaye umugabo dore ko we yanivugiye mu gihe ibi by'inkundura byari bitaraza.
Gusa nitumenye ko BURI WESE AGIRA IGIHE CYE, kandi abyubahirwe.
Ngo nta gishya? Bamwe ni ko babitekereza. Ahubwo se ibyinshi ko tutarabimenya? Ni agashya rwose aho umuntu nka Rudasingwa asaba imbabazi kandi akerekana umurongo agenderaho.
Erega ubwo umuvunyi, ba Kabarebe, Ndahiro, Gumisiriza, Kagozi n'ab'iwe, Jack, Ibingira.... n'abandi n'abandi ... na bo nibaca bugufi bagasaba imbabazi uzavuga ko nta gishya??? Mbega uko bizaba byifashe we !
Imana niba ikimpagaritse, ibyo rwose ndabitegereje.
Jye ntinya umuntu unangira pe pe pe pe.
Birababaje kubona bamwe badashishoza ngo bamenye ukuri kwa nikize kwa Rudasingwa!Ubwo se wavuze iki ko ari ubusa? Wabonye ibyo mwakoze byaramaze kugera ahagaragara,none ngo Kagame niyemere ibyo yakozeyakoze!Nta gishya ukoze,ahubwo udutereye igihe ngo turasoma ubuhamya,uwakujya inyuma wowe na Nyamyasa yaba atagira ubwenge.Umugabo ni RUZIBIZA Abdul wavugishije ukuri koko. Ni ubundi abatutsi ibitekerezo byabo biba bike!Hama hamwe urukiko rukubaze.icyo mwakoze mufatanyije na Kagome nako Kagame!
ICYOHUTIRWA NUKO ABA BANTU KARUGARAMA NA NGOGA MARTIN BABESHYA KAGAME CYANE NGO NIYICISHE ABAHUTU ZA GACACA BAKWIYE KWEGURA HAKULI MU MAGURU MASHYA.
KUKO MULI REVOLISIYO IGIYE KUBA BAZABAZWA IBI BYOSE BYATEJE IGIHUGU AKADURUVAYO. KERETSE KARUGARAMA NAKORA NKA WA MINISTRI W'UBUCAMANZA WA KADAFI AKAZIGALIKA KAGAME.
IKIBAZO KULI KUBANYAMATEGEKO B'URWANDA BATARENGERA INYUNGU ZA RUBANDA BAKABONA AMATEGEKO YICWA BAKICECEKERA
IGIHE NIKIGERA IMIZINGA IZAVAMO IMYIBANO.
NGOGA NTABWO YARAYOBEWE INGARUKA ZO KWEGULIRA ABATURAGE UBUTABERA BADAFITE UBUMENYI BUHAGIJE MU MATEGEKO NGO NIBAJYE GUKATIRA IMYAKA 30 BAGENZI BABO BARENGANA ABANDI BABAKATIRE URWO GUPFA.
MUGIHE BATARAVANAHO BILIYA BYEMEZO BYA GACACA NTA MAHORO URWANDA RUZAGIRA NA GATO. KUKO ABAHUTU BICIWE NABO NTAGACACA YABARENGANUYE NGO IBURANISHE ABATUTSI BABICIYE.
URUGAMBA RWA MBERE NUGUFUNGUZA ABAZIZE GACACA TUKABAHA UBURYO BAKARWANYA IYI GOVERNEMENT Y'INKOZIZIBIBI
Ariko abagabo uvuga bamucitse ni bande? Jye ndibuka Kayumba agenda, naho ba Rudasingwa (n'umuvandimwe we) sinzi uko bagiye. Uwabiturusha yatubarira inkuru y'imvaho? Bagiye bate, bajyanwe n'iki?
NIYO MPAMVU KAGAME YATESHAGUJWE IGIHE ABA BAGABO BAMUCIKAGA! TUYOBOWE N'UMURWAYI! PEREZIDA UVUGA IBIGAMBO BITEREKERANYE IMBERE Y'ABANTU B'ABAGABO BIYUBASHYE PE! BARIBAMUKOROGOSHOYE!
reka nkubwire nubwo uvuga ko uvuze ukuri kubyabaye kuba muri january nzaba maze gufata igihugu nihahandi uzahita WITABA UBUTABERA KUKO IBYO NTIBIKURAHO ICYAHA.
Ababahungu IKIBYIMBA BAZAMUTANGA KUKIMENA.
DORE:
Rwandan President Kagame 'sparked 1994 genocide
--------------------------------------------
http://www.bbc.co.uk/news/world-africa-15165641
Ariko Inda ni mbi cyane,Rudasingwa we ubwo buhamya utanze ubu urunva wabuhagaraho???niba ari uko bimeze Kagame agafatwa n'amategeko amuhanira icyaha cyo kwica ,umenye ko nawe ur'umwicanyi kuko
warabitse ibanga cyane apres 17 ans urunva nawe ko urukiko ruli kumwe nawe kugeza !!!
Ariko urumusazi gusa...
T.Rudasingwa genda uli umugabo,njye ndakwemera rwose kuva kera nziko uwowe nabagenzi bawe ba RNC itavangura mwifuza ko ukuli kujya ahagaragara.uli Songayabagabo ku urugamba.Ntugakwangwe n'urusaku
rw'abakurwanya aho bali hose.Abagushyigikiye tuli benshi cyane .Abakili muli byabindi ,ngo "bagomba kubanza kutubwira ibin'ibi kugirango dukorane".nibisubireho.Byaravuzwe ko kworoherana,no kugenza
buhoro abantu alingombwa.Ntawe uhita avuga byose .uko abantu bakorana ninako bagenda bamenyana bakizerana ,nyuma ukazasanga ntagisigaye batabwiranye.ngirango T.Rudasingwa ni urugero.
Abemeragato,ntibaabura.Opposition ni ijye hamwe,kurushaho guko
rera hamwe.ntagutinda mumakorosi.
Mugitondo numvise Rudasingwa kuli BBC.Yisobanuye neza cyane.
Kagame agomba gushyikilizwa ubutabera byihutirwa.Ninabyo barinda abanyarwanda imivu y'amaraso.
Ahubwo dore njye uko mbona urukiko: TPIR bis a Pointe Noire au Congo
Congo Brazzaville,izaburanisha abantu batarenze 100 b'Inkotanti
anyi bakoze ibyaha by'itsembabwoko,byo kwibasira inyokomuntu,n'iby'intambara,bakoreye mu Rwanda no mubindi bihugu byose byo kw'isi kuva taliki yambere ukwakira 1990 kugeza taliki
urukiko ruzashyilirwaho.
Kuki congo Brazaville? Ni igihugu kili hafi y'u Rwanda kitijanditsed
ditse mubibazo by'u Rwanda,ikindi gikoresha igifransa,byba ali n
na altrenance kuko ubu u Rwanda rukoresha indimi zombi igifransa n'
sa'icyongeleza. Pointe Noire yitaruye KINSHASA.ABANTU 100 ni abo kuko byagaragaye ko ntamwanya waboneka wo gucira imanza abantu ishyano ryose,biranahenda.abandi bazacirwa imanza mu bihugu bazajya bafatirwamo.Ntamunyabyaha ugomba gisigara atryojwe ibyaha yakoze
ze.Naho imanza zerekeye indishyi bashaka urukiko rwihaliye rwo kwi
gukulikirana izo manza.COVIGLA ahubwo nirebe uko yatangira kwiga ikibazo cyababuze ababo kubera ubwicanyi bw'Inkotanyi itaangire yandike ibirego.
T.Rudasingwa azi byishi ku bicanyi bw'agatsiko gakomeje kuyogoza
za akarere kose kayobowe na Gahanga Pilato,le criminel sans frontiere
ontiere,Hitler Africain,le General Genocidaire,le Pape du crime
l'homme de tous les records en matiere de crime,boucher et fossoyeur
soyeur des peuples de la region des Grands Lacs Africains. T.R.
udasingwa azi gusobanura ,afte abo abwira n'aho avugira kandi bamuteze yombi.Imana imutulindire gusa ishyano ry'amarozi yahitanye Ruzibiza,Kimenyi,Nyatanyi na Karemera uli munzira. Nawe si umwaa
ana.
uyu mugabo avugishije ukuri kandi asabye imbabazi abanyarwanda kumugaragaro. kayumba na gahima niba namwe mubikoze nka rudasingwa inzira iraba igeze aho igomba kujya. kandi ubuhamya bwanyu ONU nabacamanza barabukeneye. ngaho rero museruke.
Wowe # 109, ugomba kuba wibeshye! Reba commentaire # 106 hanyuma usome ibyo wanditse. Kosora kuko nijye nohereje # 106.
Najye sinemera abakoresha amazina y'abantu bazwi, ariko biragoye kubyirinda hano. Ubikora aba ashaka kwanduranya. Yemwe usanga n'amazina asanzwe bayabohoza, hanyuma ugasanga barasubiza inyandiko umuntu aba yohereje mu izina runaka. Ibyo birababaza kuruta kubona uwiyise izina ry'umuntu udashobora kunyuza inyandiko ye hano ativuze. Nigeze kwitwa Cacana, maze umuntu aribohoza kungufu. Ndamugerageza aranga ambera ibamba. Nanategereje ko yongera kurikoresha ndaheba.
Njyewe nzajya nemeera Ibyo KAYUMBA avuze. Nubwo ari IKIGARASHA arikowumva avuga Ikintu Kivuye k'Umutima.
KAYUMBA , RUDASINGWA ntiyarakwiye Kugutanga Gutanga UBUHAMYA Bw'IBYO UZI NEZA. DUKURE MURUNGABANGABO TWUMVE.
KANDI NUSABA IMBABBAZI, UKAJOMBA IKIRENJYE MUCYUYU MUHUNGU, Yewe POLO ntaho azaba asigaye ndakurahiye. GUSA UZABISOHORE MUCYONGEREZA WOWE NO MURUFRANSA.
RUDSIBGWA: NDIZERA KO UMUTIMA WAWE URUHUTSE, uzi KUBESHYAAAA...Karugarama ati: URABESHYA UKAZIBESHYA.
IMANA IKUGIRIRE NEZA KANDI IREBE AHO UKUYE.
wowe uri umugabo
Mu by'ukuri ndi Intore ! Ariko intore ishyira mu gaciro ! Kumarana no gutukana no kubeshyerana siwo muti.
OK ndakumvishe neza wibabara mfura yiwacu twateranye.. narinagize ngo uri intore .. patience..
ndabona ibyo naditse mutabyumvise neza. muby'ukuri ushatse wakwihitiramu username ushaka ukareka gukoresha amazina ajijisha, kandi hari menhi nka "Kirungurira" ndabona arisawa. cyangwa "Amazi" cyangwa izindi username. ubundi rero nabyanditse nunze murya "Kinigamazi" #87 ntabwo arijyewe wabyadukanye. mbega niba udashaka kwandika izina ryawe nturyandike, ariko nanone, ntukoreshe "Kagame" cyangwa "Kabarebe" cyangwa andi mazina y'abantu uzi mudasangiye ibitekerezo, nkuko nawe ubibona ntabwo aribyiza ko naza ahangaha ngo nandike ko nitwa Twagiramungu cyangwa Ingabire ( nibo #87 Kinigamazi yakomojeho ) ubundi nandike ngo "Ubundi ishyaka ryacu rya FDU turabizi ko ntamurongo ugaragara rifite, cyokoze turashaka guteza akavuyo mu Rwanda kuko twishimira ko abantu bamarana" ). muby'ukuri ibitekerezo nk'ibi ntabwo bizagira aho bigeza abantu heza.
Abantu ko mushakira ikibazo aho kitari amazina se agutwaye iki? niba ntibeshye se iryawe na email yawe birahari? ahubwo wowe uri intoreeeeeeeeeeeeeeeeeeeeeeeeeeeeeeeeeeeeeeeeeee butwi uragirango tunigane ijambo abarifite nkuko iwanyu mutuma ibitekerezo bidatambuka hanyuma nutambukijee izina abamaneko ka kagame bakamurara hejuru? uko biri nibyiza cyane ahuhwo .. inama nziza jya usoma ibitekerezo amazina urareke... wantore..
Rwanda waragowe peee . Ejobundi ku www.igihe.com intore irihanukira ikubita icyasemuhanuka hariya iti# iyi imbugankoranyambaga ziba zariho mu 1994 nta Genocide yari kubaho# haaa Ubu se sha wowe munyamakuru wanditse iyi nkuru washakaga kuvuga iki? ubuse revolution ibera mubihugu byo muri North ukeka ko mubabarusha ikoranabuhanga sha.. ko aba president baho badasiba guhambirizwa uko bwije nuko bukeye! Nsome mu mutwe wawe warimo ujijisha usa nkaho urimo kuyobya abantu ngo bere kwitabira imbuga nkoranyambaga kuko ariho dusanga ibitekerezo byabagabo ingoma ya Paul Kagame yanga gushishikirana nabo. .Ariko rero mwagaragaye nzaba ndora sha..
Nsubize n05
Ndabona wazinduwe no kurengera FPR ngo ntibakayituke bayigereranya na CDR. Ni uburenganzira bwawe kuyirengera. Ariko kirazira gutuka abandi ngo ni uko batabona ibyo ushaka ko babona kandi bidahari. Niba ufite umutwe muzima,ukaba utabogama,fata urupapuro wandikeho ibibi bya CDR. Nurangiza ufate urundi wandikeho ibibi bya FPR uzi cg ibyo abandi bayirega kandi koko byabayeho.Ntusisibiranye nka ba shobuja cg inshuti zabo. Nurangiza ushyire ku munzani hanyuma ubwire umutimanama niba uwufite asome ahahengamye tumenye neza igipimo twaha ayo mashyaka yombi. Ibindi nzabikubwira nurangiza aka karimo kandi ukaba wagakoze utabera.
Nimutabare Abakene bo mu murwa mukuru Kigali, KAGAME yabirayemo asenya utuzu twabo, agurisha ibibanza byabo ngo arazanai investment. yirirwa aririmba investment investment kandi atugurishiriza igihugu nibisambo byabahinde nabashinwa barangiza bakajya muri bank zacu bakaguza amafaranga ngo bazanye ishoramari. iryo shoramari ryirukana abana bigihugu muri Kigali turaryamaganye. NIMUTABARE IGIHUGU KIGEZE IWANDABAGA. KAGAME AZABAZWA BYINSHI WE SINZI IGIHANO AKWIYE: UBWICANYI KUGEZA UBU AZARWAHO HAFI 6 500 000 zabantu yishe BATUTSI, ABAHUTU, NABAKONGOMANI. AREGWA GUSAHURA UMUTUNGO WIGIHUGU, AREGWA KWIRUKANA NO GUSENYERA ABAKENE AREGWA BYINSHI WEEEE. NIMUTABARE MWO KAGIRA IMANA MWE TUMWIKIZE AJYE MU BUTABERA. NTIMUKANGWE NGO YARATOWE. YATOWE NANDE ARIYA MATORA NI UBUFINDO NO KUYAHINDURA UBUSA NI NKAHO MVUYIHE AHA. ABATURAGE BANMARA GAHAGURUKA BASABA DEMOKRASI IBYISWE AMATORA BYOSE BYAHINDURWA ZERO. NADATABAZA NDATABAZA NIMWUMVE IJWI RYANJYE
ko twari tuzi ngo abatutsi ni abanyabwenge bagiye kuyoborwa na Paulo bigenze gute ?
ntibizabatangaze paulo azasigara akorana n'ibindi bi poroporo nkawe.
uzarebe mu ntore ntushobora kubonamo umuntu muzima
Ujye usoma commentaires ntukite ku mazina bashatse babjya banakoresha numero ariko ayo mazina biyita nta numumaro.
gusa abashaka biyite ba Kagame cg kagome na ba Kabarebe ubwo wenda hari ikiza bababonamo. Kuri njye abo bose nta kintu bavuze kuko bajejeta amaraso ku ntoki. uwiyitirira abicanyi ubwo nawe aba yemera ibyo bakora cg bakoze.
Niko muhoza we, ko uteye ubwoba mwa? Kandi wasanga wowe ubwawe ujejeta SIDA. Wasanga yarakurenze. Wasanga ugenda uyibiba hirya no hino. Grand frère wawe se niba yikundira hagati y'ama... wamenya yarahumaniye hehe? Reka reka isubireho!
wowe muhoza wigeze upima Nyatanyi usanga afite sida!!!amasida se ni ubwoko bungahe? uwo grand frère se niba arwaye sida, ubwirwa n'iki uwayimuteye!!!mwagiye mureka guhuragura ibigambo!!!
Wowe # 104, wivanga amasaka n'amasakaramentu! Niba ari jyewe (#99)usubiza, wasomye usanga mubyo ndanditse hari Rudasingwa nigeze nandika? Ikindi, ko Mr L'Abbé amaze kunsubiza, wowe ubyitereyemo ute? Naho niba wowe na Kagame rugiye kugereka, shyuhuhuhu! Nakubwira iki! nkuko ubyivugiye, tuzaba tureba.
Nsomye kugihe.com mpasanga inkuru y'aciye igihugu umugongo ngo Nyatanyi yapfuye !!!! Mana we !!! yali umugome w'umurozi ndetse , AYO MASIDA YE ASIZE AYATEYE GRAND FRERE ALI MUBITARO MULI FAYISALI numugome gusa , ninayo mpamvu ntanumwe no mubavuze ama discours bose ntanumwe wasobanuliye abantu icyo nNyatanyi yararwaye , gusa yali umugome umurozi nako ,ama SIDA YIWE asize ayateye abantu batabalika , Nyatanyi we PUUUUUUUUUUUUUU GO IN HELL
Mwa NTORE mwe turabiyamye ni mwe muzana amacakubiri twayavuga mugasara mugasaragurika mwe nintore yanyu nkuru Kagame. Ibinyamakuru byandika inkuru mushaka murabifite. mureke Abapadiri bacu bandike
bakurikije umurongo bihaye.
Murumva sha murumva neza. MWAGUYE MU KANTU KUBERA UBUHAMYA BWA Nyakubahwa Dr RUDASINGWA Theogene. Uretse ko yahamije ibyo twari dusanzwe tuzi. ikiza kirimo nuko hari intambwe igihe guterwa yo kurega Kagame kwibyo byaha. nanjye ubwanjye ngiye kumurega mu nkiko mpuzamahanga kubera Jenoside yabahutu baguyemo ababyeyi babjye Kongo. sha Kagame wanyu ajye njye. TUZABA TUREBA
Mr L'Abbé Fortunatus, nishimiye ko mufashe igihe cyanyu mukansubiza. Ntabwo numvikana namwe mubyo mwanyandikiye byose, ariko sicyo cyanzinduye. Nishimiye promesse mumpaye yo kubanza kumenya neza
iriya nkuru, mbere yo kuba mwayitangaza.
Nongeye kubashimira murakoze, Mr L'Abbé.
Mu gihe cya jenoside yakorewe Abatutsi mu mwaka w’1994 mu Rwanda, Gratien Nyaminani yishe umugabo wa Bernadette Mukakabera, kuva icyo gihe cyose iyi miryango ntiyacanaga uwaka, ntibasuranga, ntibavuganaga, none bahujwe n’abana babo bashyingiranywe.
Aba bana bafashe igihe cyo gukundana, kugeza ubwo bashyingiranywe. Byabaye nk’ibitangaza ubwo bahuzaga imiryango itaracanaga uwaka kubera Jenoside.
“Ku buzima bwacu … ”
Aha hari mu busabane bw’imiryango yombi bwari bwateguwe n’abana babo ku buryo butunguranye (surprise), ubwo Mukakabera na Gratien Nyaminani bifurizanyaga ubuzima bwiza bahuza amacupa y’inzoga nk’uko biri mu mico inyuranye ku isi harimo n’u Rwanda.
Donata Yankurije, umukobwa wa Nyaminani ubu niwe mukazana wa Mukakabera. Nyuma ya Jenoside, Nyaminani yatawe muri yombi arafungwa kubera ibyaha yakoze muri Jenoside yakorewe Abatutsi.
Umukobwa we Donata Yankurije yiyemeje kujya afasha umuryango wa Mukakabera abakorera imirimo y’amaboko kubera ibyaha se yakoreye umuryango w’abaturanyi. Yagize ati “Jye numvise ko ngomba gukora ibishoboka byose kugirango nice icyiru cy’ibyaha data yakoreye umuryango wa Mukakabera.
Yongeyeho ko : “ibi bisaba akanyabugabo, kuko ndibuka ibyo nakoraga ari umuryango wanjye, Mukecuru Mukakabera, ndetse n’abaturanyi ntibandebaga neza kuko hari abambwiraga bantera ubwoba bambwira ko Umuryango data yahemukiye ushobora kunyihimuraho”. Imbaraga Yankurije yakoresheje ntizapfuye ubusa kuko byarangiye Mukakabera yumvise akababaro ke. Mukakabera ati : “Imyitwarire ye yankoze ku mutima…Yahoraga arira anyinginga ko yabwira se ngo aze kunsaba imbabazi”.
Se w’uyu mukobwa waje guhabwa imbabazi mu rukiko rwa gacaca, nyuma y’ibirori byo gutanga imbabazi byateguwe n’umuryango wiciwe. Magingo aya iyi miryango ibanye neza nk’inshuti magara basangira ibyishimo, akababaro, batahana ibirori, ubukwe n’ikiriyo, n’ibindi.
Nyaminani yibukaga uko imiryango yari ibanye akavuga ati “Mbere twashoboraga gusangiraga akayoga, ndibuka ko twararaga twicaye tugakesha tubyina, turirimba kugeza mu bihe bibi byo muri Mata mu mwaka w’1994,” Avuga ko nyuma ya Jenoside yahoraga ahangayitse yicuza icyatumye yica umuturanyi we Kabera.
Mukakabera yatunguwe cyane no kumva umuhungu we umwe rukumbi yasigaranye amubwira ko ashaka kurongora kandi ko uwo bazarushingana ari umukobwa w’umugabo wishe umutware we. Mukakabera avuga ko yabonye ko atari igikorwa cyo ku isi ahubwo ari imbaraga zo mu ijuru.Yagize ati “Mbega igitangaza cy’urukundo, ubu ni ubuhe bwoko bw’urukundo…cyakoze ni umugisha, iki ni ikimenyetso cy’ijuru”.
Nk’uko bitangazwa na Syfia Grands Lacs dukesha iyi nkuru, kongera kubana kw’iyi miryango kwatunguye benshi mu murenge wa Nzahaha mu karere ka Rusizi, aho byabereye.
Source:
http://amakuru.igihe.com/spip.php?article16813
Mana Data, wabonye kandi wumvise ibyavuzwe mu bitekerezo 100 bishize, Mana ndagusaba ngo bibe uko ushaka byekuba uko abenshi dushaka, Mana uzi igikenewe, kugirango abanyarwanda bakundane, baturane batuje, bafite amahoro. Mana Nkunda ko Uri Imana Y'urukundo, ukunda n'abanyabyaha. None nyemerera nsabire abanyarwanda nirengagije ababi n'abeza. Ndasaba ituze mu gihugu cyacu, ndasa imbaraga zidasanzwe ngo zifate mpiri imigambi mibisha yose, ukomeye kuruta abafite imbunda, ukomeye kuruta abafite ingabo, Mana ba ari wowe uyobora i Gihugu cyacu ndasaba ngo ibibi byose bikorewrwa mu gihugu cyacu ubishyire ahagaragara kandi Mna,Mpagaritse inkuru mbi ku Rwanda mu izina rya Yesu, ndagusaba ngo uhagurutse abanyarwanda b'inshuti zawe ubakangurire gusenga mu mwuka umwe kugirango dushobore gutsenda umwanzi satani, erega Mana abanyarwanda bose nibeza umubi ni satani, turahagurutse mu buryo bw'umwuka ku girango turwanye abadafite umubiri n'amaraso nkuko ijambo ryawe riitubwira Mana mbigusabye mu izina ry'umwana wawe ukunda cyane YESU Chist.
Iyi nkuru twayishyiraho, nta nicyo idutwaye.Ugomba kumenya ko twe dushyira ku rubuga inkuru TWIZEYE kandi dufitiye gihamya.Turacyatohoza, nitubona ukuri kw'iyi nkuru, tuzayitangariza
abanyarwanda.Ariko, mugihe itarageraho, twarangira abasomyi babishoboye ko bajya ku gihe bakayisoma.Ntawe tubuza.
Icyo nakwibutsa, ntukitiranye abanditsi ba le prophète n'abasomyi bayo.Iki kinyamakuru gisomwa na beshi, kandi bafite imyunvire itandukanye.ubwo rero ibitekerezo by'umuntu ku giti cye ntimwabyitirira abasomyi bose, cyangwa abanditsi bose.Buri wese afite uburenganzira bwo kwinigura, murabizi ko mu Rwanda uvuga ibishakwa, kandi bashunguye.Twe tubuza abandika gutukana , no kuvogera uburenganzira bwa buri wese.Umuco utozwa abanyarwanda muri iki gihe w'macakubiri, guheza, gufunga iminwa y'abaaantu, kubatwerera ibyaha batazi,....ndunva uwo muco nta wa wushigikira.
Niba utanyuzwe wakongera ukabaza, ndagutegereje.
Fortunatus
Niko ba padri, nimudushyirireho inkuru mbonye ku Igihe.com igira iti: Bahujwe n’ubukwe bw’abana babo nyuma y’imyaka 17 badacana uwaka kubera Jenoside.
Impamvu mbibasabye ziranyuranye, ariko iy'ingenzi ni uko mwebwe mbafata nk'abahezanguni. Ndagirango ndebe niba mwatinyuka kunyuzaho inkuru yubaka. Indi mpamvu ni uko mufite abafana babahezanguni, muramutse muyinyujijeho nagira amatsiko yo gusoma commentaires zabo.
Indi impamvu natanga kandi ituma musurwa n'abantu b'ingeri zose, ntabwo murashobora (cg ntabwo mushaka) kunyonga commentaires zitabashimisha.
Ntawe uyobeweko am, agence express atandukanye yafashaga abajyenzi. Noneko nayo bajyanye Nyabugo mu mujyi tuzajya tuhagera gute? Amakuru angeraho avugako arukurengera umuturirwa wabandi!
SHA YARAMAZE NI BA YARAYIHANUYE MWA MBWAMWE HABYARIMANA SE NIWE WATIUMYE ABAHUTU BASARA BAKICA ABANTU KO KAYIBANDA APFA SE KO MUTISHE ABANTU SHA ABAHUTU RWO SE TUZUMVA GIHEKI SHA ABAHUTU BINDA NINI NKA ZANGIRWA BA PADIRI MUREKE KUDUSHUKA NWA BIGARISHAMWE NI MWIBESHYA NA MUZABA MUREBA
Ariko intore muransekeje ngo tubabwire amazina yacu ndetse na Email maze mubone uko mutwirenza kuko muzi neza ko i Rwanda umuntu atanga ibitekerezo bye akabizira...Kagame yarababoshye nakwambia.uyu muti ukaze mugombe muwunywe kuko niwo ugomba kubavura dore ko nta nibitekerezo bizima mugira uretse gutukana....Le prophete namwe urabona iri kubabohora iyo ngoyi mwashyizweho nibura murabasha kwandika utwo dututsi twanyu tugahita....
HAAA NIKO THOMAS SHA NAWE IMANA IZAKUBAZA IBYO GUTERANYA ABANYA RWANDA WIRIRWAMO URABESHYA ARIKO TURAGUSANGA MUKITIZIYA DUSHYIRE AHA GARAGARA IBYAWE UBWOSE KOWIRIRWA UBYARA AHO UJYEZE NONEHO NGO W
Jye ndareba nkasanga abantu ari bamwe. Iyo umu fdlr wo hejuru atahutse, i Rwanda bamwakirana amaboko yombi. Ibyo avuze bitangazwa n'ibinyamakuru byiyubashye byose by'i Rwanda. TRV nayo ntihatangwa,
interview igategurwa. Ndetse haboneka niziza zishinja Kayumba Nyamwasa na Karegeya. Kayumba na Karegeya bati reka reka mwe twarabarwanije ntitwafatanya. Hagira aba fdlr bajya gushinja Ingabire,
Umuhanuzi ukandika ko ari ikinamico rya Kagame (nako Kagome).
Rudasingwa nawe rero yafashwe na bamwe (cg na benshi) nkuko umu fdlr utahutse afatwa i Rwanda. Temoignage ye yakirannwe amashyi n'impundu byinshi cyane. Ubuhamya bwe bwafashwe nk'inkuru y'imvaho. Ntabwo ari ikinamico!!!
Ese haba hari abo tubona ibintu kimwe?
Kuri 90# kimwe n'abandi bafite ibibazo ngo by'amazina nkeka ko igikenewe aha ngaha ni uko inkuru nyamukuru iba iri ahagaragara ndetse byajya binaba byiza koko uwayanditse agaragaje amazina ye! Gusa
rero ashobora no kutayagaragaza kubera impamvu z'umutekano we, ibyo biremewe byose. Gusa ikinyamakuru cyangwa se site yatangaje iyo nkuru igomba kuba izi uwo muntu ku ku buryo igihe byaba ngombwa
yatanga ibisobanuro by'inkuru ye!
Naho ngarutse ku bya za comments, icyo dukeneye ntabwo ari amazina y'abantu, icyo dukeneye ni ibitekerezo biganisha ku nkuru iba ynditswe, hagamijwe kungurana inama cyangwa se kumva icyo abandi batekereza kuri iyo nkuru nyine. Njye nsanga abantu batinda cyane ku mazina y'uwanditse aho kureba ibyo yanditse, bivuga ko bibera mu gusenya kanaka aho gusenya inkuru n'ukuri cyangwa se ikinyoma kiyirimo!
Aho rero niho mbonera ko igihe cyose abanyarwanda bazaba bataragera ku rwego rwo kumenya gusobanura ibintu, gutandukanya umwanditsi n'inkuru yanditse, umuntu n'ibitekerezo bye, ashobora no guhindura uko ibihe biha ibindi, nibaza ko batazicara hamwe ngo baganire nk'abantu bahugutse.
Nawe se urabona inkuru ivuga ko Habyarimana yahanuwe na Kagame, aho wabanje ngo urebe ingingo uyivuga atanga uti aba nibabandi batumaze batadushakira amahoro, kandi ugasanga no kubona impamvu zifatika zigaragaza ko atari Kagame wayihanuye nazo ntazo ubona!! Ubwo rero nibwo abantu nk'uyu #92 batangira guta ibitakara gasi kuri uru rubuga. Ibi bigaragaza ubwenge buke, cyangwa se nta nabwo!!
Ibi bimera nka ba bantu babaza ikibazo aho gusubiza ibyo bamubajije akavuga ubusa, agahimba ibibazo akisubiza, kubera ko asanga ukuri kwamunaniye kukuvuga!
Burya kutiga cyangwa kwiga nabi biragatsindwa kuko bihoza umuntu mu marangamutima! Gusa ariko no kubura uburere si iby'irwanda kuko bishobora gutuma n'uwize arutwa n'utarigeze anarikandagizamo ikirenge ariko akarerwa neza!!!
Harahaga
Agathe Kanziga,barabeshyera umugabo wanjye twari dufitanye ibibazo,yishwe na bene wacu.nti mugire undi mubeshyera.uwo Rudasingwa se,abizi ate ko atabaga mu Rwanda ngo amenye ibibazo
twaridufitanye,sinahoraga nahukanira kwa musenyeri Nsengiyumva Vincent.ubwo se icyo mutabona ni iiki?
Mu Rwanda habarurwa bapadiri bagera kuri 600 n’abapesikopi indwi. Aha i Kibeho bakoreye urugendo nyobokamana (pelèrinage) hamenyerewe cyane mu mabonekerwa ya Bikiramariya yatangiye ku ya 28, Ugushyingo, 1981 mu ma saa sita z’amanywa. Umwaka wagenewe abasaserodoti watangiye muri Kamena umwaka ushize, ubu bukaba bwarabaye uburyo bwo kwitagatifuza kuri aba batorewe umurimo wa alitari, abakirisitu nabo bakaba barasabwe ku basabira
abakirisitu ba diyoseze ya cyangugu turashimira cyane abayobozi bacu,kuko baba bafashe icyemezo cyo kwamagana,tomasi na rudakemwa,kuko bitandukanyije no gukorera imana,bagahitamo gukorera shitani,ariko nkatwe tubana nabo buri munsi,batangiye kwicuza icyatumye bitandukanya n,imana bagatangira gukorera shitanyi,ariko sibo kuko babitewe na sekibi,kandi mbona bari mu nzira zo kwisubiraho,nagasaba imbabazi imbaga ya bakirisitu b,u rwanda,kuko batatiye igihango,kandi muziko iyo utatiye igihango nta kindi ko ari urupfu.ngo bibutse ukuntu bahabwa ubupadiri,ubufaratiri,ubudiyakoni,ni bindi byo bemereye musenyeri bimenyimana,ko bitandukanyije nabyo,bityo bakaba ba musaba imbabazi,basaba n,abanyarwanda bose imbabazi.
twe mu muryango nyarwanda turazibahaye,ni bagaruke mu bana b,imana ,kuko nicyo yezu ashaka.
ikindi ngo ni uko basanze,itangaza makuru rikoresheje nabi ryaroretse abanyarwanda ngo bibuka cyane RLTM,Kangura ,Umurwanashyaka ni bindi,bityo bakaba basaba imbabazi,kuko urubuga rwabo narwo rugenda ruganisha,kubyo RTLM,UMURWANASHYAKA,KANGURA,cg nkuko abanyamakuru nka Kantano Habimana,Noheri,Gahigi Gaspard na bandi nka ba Bikindi simoni,bigishije urwango,kugera ho baryogeza nk,umupira kuri radio,mu binyamakuru nki byo twavuze harugu.none babonye ko inyandiko ari mbi cyane,nazo zica kuburyo bukabije,nonne bahisemo kwandikira papa benedigito wa 16,na musenyeri bimenyimana ndetse na tadeyo ntihinyurwa basaba imbabazi abanyarwanda bose.
NONE SE KO UTAVUGA AMAZINA YAWE NIBA USHYIGIKIYE KO ABANTU BASHYIRAHO AMAZINA YABO.
ndakwibutsa ko atari wowe utanga linge editorial cg umurongo ngenderwaho. vuga uvuye aho rero ureke umurongo abashinze iri tangazamakuru ryiza bakore akazi kabo. niba uri umugabo uzashinge urwawe rubuga uruhe umurongo ushaka. urumva sha urumva neza. reka abanyarwanda batange ibitekerezo uko babyumva. ese nklubaze. ubwirwa niki niba atari kagame cg Kbarebe batanga biriya bitekerezo. ceceka rero wabona uri INTORE CG INTERAHAMWE dore ko mwese muri bamwe
Mubyukuri nunze muryawe iyi site imeze nk'igikoma cy'imyumbati. abantu bitirira abandi ibitekerezo byabo bidafite aho bihuriye na Nyrizina bakoresheje. umuntu akiyita Kagame Paul akavuga ibintu bidakwiye. undi akiyita Kabarebe n'andi mazina akavuga ibintu by'igisirikare bidafite epfo na ruguru. Biroroshye kubantu babasazi ( batari inyangamugayo) kuyikoresha mukubeshya no gusenya igihugu n'imibanire y'abantu. nshobora kuza hano nkandika ko ndi Thomas Nahimana, nkatangira kuvuga ukuntu Musenyeri Bimenyimana afite abagore batanu yateye inda akazikurishamo. maze Musenyeri yabisoma ati Narimbizi ko Thomas Nahimana yawutaye ( ashobora kuba ataba yibeshye ), ariko rero umuntu yaba amugeretseho urusyo ruremereye dore ko n'ibyo yikoreye atari bike !
NTUSHYIRA MU GACIRO ABANYENDANINI BARI I KIGALI Dr RUDASINGWA USHINJA INA NINI SE ARAYIGIRA KURI NDE? IBAZE NAWE. UYOBEWE AHARI CASH SE NI IKIGALI KWA KAGAME. Iyo His Excellence Dr Theogen Rudasingwa aza kuba umunyendanini aba yaragumye mu kwaha kwa KAGAME kuko afite cash nyinshi niyo atera inyoni. Inda nini yihe se? SUBIZA MUNDA IBYO BITEKEREZO BYAWE BINUKA. EREGA AMAYERI YOSE YA KAGAME NABAMBARI BE TWARAYAMENYE. Ubwo rero muri bwirirwe kuri Radiyo na Televiziyo bwikirigita mu beshya abanyarwanda? utarabatahuye ninde? nuko ari uburyo nigihe bitaragera neza NGO TUZE TWIRUKANE AGATSIKO KABICANYI ABABESHYI ABAJURA ABASAMBANYI ibibi byose byagatsiko ka KAGAME nabo ari gushora abita INTORE murambabaje
Noneho numvise impamvu yatumye Kagame asara agasizora, akavuga ibigambo bitagira ingano igihe aba bagabo uko ari bane (KAyumba, Karegeya, Gahima, Rudasingwa)bamucika. Yumvaga ibye birangiye pe! Ngaho rero natinyuke ajye imbere y'abanyarwanda yerure ati: "Jyewe Kagame navukiye mu kinyoma, nkurira mu bwicanyi n'urugomo, ariko noneho nsabye imbabazi. Aho nabeshyeye abanyarwanda, igihe kirageze kugira ngo bangenere urunkwiye". Naho ubundi, ya minsi y'igisambo yarangiye pe!
@ leprophete.fr
Banyakubahwa muhagarariye ubwanditsi bwa le Prophete, mubona ko mwemera ibitekerezo byose bigahita ntawe munigannye ijambo. Ariko usanga abasomyi biyitirira amazina y'abandi bantu cyane abazwi bagatanga ibitekerezo bigoramye bakabyitirira abandi. Iyi ni weakness y'urubuga. Nkaba nsanga mukwiye gushyiraho uburyo umuntu azajya byibuze akoresha amazina ye agashyiraho na e-mail bityo ntazongere kubeshyera abandi ko ari bo batanze igitekerezo. Reba nka bariya biyise Rusesabagina, Twagiramungu n'abandi! Rwose murebe uko mubishyiraho bitavuze ko muzakora censure ku bitekerezo by'abasomyi ariko habeho gutanga igitekerezo nyiracyo agaragare uko ari atabeshye cg ngo abeshyere abandi.
Murakoze
muri uducucu kabisa,mwe na rudasingwa ntaho mutaniye mwamuhaye intoryi niyo mpamvu mu mushikisha ibitega byanyu akavuga ibitavugwa,ibinyoma gusa gusa azapfa nka ruzibiza...indanini yishe nyirayo...ngunda mukoresha uko mushaka..arriko namwe azabahinduka kuko si muzima,reka mukomeza mu mufashe abakoreshe,azabirenza cg mu mwirenze...ariko leta yacu ni ya mbere kandi ntisanzwe kuko ikoreshwa ni uwiteka,imana ntiyakemera ko amaraso ameneka nanone.ahubwo irashaka amahoro.kandi gutegeka si mwe mubitanga kuko biva ku witeka,yatoranyije paul kagame kugira ngo atugende imbere.mwe rero murata ibitabapfu gusa.
Urasetsa sha. ariko ni nabyo da mumureke abanze aswere murutubarwe jeanette. reka sha ntamushaka cyane muri za hotel agendagenda mo bamwishyurira imisoro yacu 10 000 000 Fr kwijoro haba harimo nindaya zo kwishimishaho. ngaho nagire vuba mandat zaje
No, Kagame nanjye simukunda na gato ariko mwubahira ko ari President wa republika y,u Rda. Sinkekako aruko wakagombye kubigenza!
Igitekerezo ni kiza cyane
ariko Umwami akenewe mu kunga ababnyarwanda cyane kurusha uko yajya muri Politiki. ndamukunda kuko atijanditse mu bwicanyi bwahitanye abanyarwandi. nkunganiye rero tuzareka abanyarwanda abe aribo batora bemeye HE INGABIRE Victoire cga HE Dr Rudasingwa Theogene cg HE Twagiramungu cg njyewe (), nta kibazo ariko icyo nemera cyane Dr Theogene atabaye Perezida yaba Prime Minister cg Perezida winteko umutwe wabadepite naho Twagiramungu akaba Perzida wa Sena, Gahima azashingwa High Cout hanyuma Bernard Ntaganda abe Minister of justice, Col Patrick karegeya yagirwa umwe mu bagaba bingabo nkizirwanira kubutaka cg mumazi cg ashingwe urwego rwa operation ingabo zu Rwanda zijyamo muri peace keeping kuko arabishoboye kandi ni Inteleectual Minister wubutegetsi yaba nka Musangafura Sixbert, Inforamtion njye numva Kabonero cg Gasasira yayikora cg bakayobora ORINFOR etc. Nyakubahwa Rusesabagina yashigwa ingana na Tourism. Ger habyarimana yaba Minister wingabo naho Gen Kayumba birumvikana azaba Umugaba mukuru wingabo. Education, Umuco, Ububabyinamahanaga, abagovernor nabo nzababagezaho ubutaha. gusa twakomeza tukabiganira


c: text/html

text:
Agafishi k’umuntu uvugwa muri Bibiliya
Esawu
Vanaho aka gafishi ka Bibiliya umenye ibya Esawu, murumuna wa Yakobo. Rucape, urukate, uruhine maze urubike.
Ibindi
Agafishi ka Bibiliya kavuga iby’Umwami Sawuli
Igihe Sawuli yabaga umwami wa mbere wa Isirayeli yicishaga bugufi.
Agafishi ka Bibiliya kavuga ibya Hana
Imana yashubije isengesho rya Hana.
Agafishi ka Bibiliya kavuga ibya Manowa
Manowa yari papa w’umugabo wari ufite imbaraga nyinshi kurusha abandi bantu bose babayeho.
UDUFISHI TW’ABANTU BAVUGWA MURI BIBILIYA

robotstxt: allowed

filter: keep


text:
Itorero ryitwa Umusozi w’ibyiringiro agashami k’Umudugudu wa Kagina mu Karere ka Kamonyi rirahakana ryivuye inyuma amakuru amaze iminsi avugwa mu itangazamakuru ko icyumba cy’amasengesho cyahinduwe icyo kumaraniramo irari.
Mu minsi ishize, hari ibinyamakuru byatangaje amakuru avuga ko mu rusengero rw’agashami k’iri torero gakorera Mu Murenge wa Runda mu Kagari ka Kagina mu Karere ka Kamonyi mu Ntara y’Amajyepfo haba baberamo ubusambanyi mu gihe cy’amasengesho mu rwego rwo kumarana irari hagati y’abagabo n’abagore bitabira amasengesho.
Abayobozi b’iri torero ariko bo bahakanye ayo makuru bavuga ko na bo batangajwe no kubona izo nkuru nk’uko Apôtre Liliane Mukabadege, umuyobozi mukuru w’itorero Umusozi w’ibyiringiro yabitangarije Ibyishimo.com.
Apôtre Liliane akomeza avuga ko akimara kubyumva yahise abaza umu pasiteri uyobora umudugudu wa Kagina amubwira ko ayo makuru Atari yo na gato, ko ahubwo ari ibihuha.
Kugira ngo turusheho kumva imiterere y’iki kibazo, twegereye Pasiteri Nkurunziza Claude uyobora uwo mudugudu uvugwamo ubusambanyi maze na we atera utwatsi aya makuru avuga ko amatorero baturanye ari yo yabagiriye ishyari akabasebya atangaza ibyo bihuha.
Uyu mudugudu ngo bawufunguye ku itariki 8 Ukwakira 2017, maze kuwa 19 Ukwakira 2017 babatiza abakirisitu 92 bituma amadini baturanye abagirira ishyari kuko uretse abo 92 babatijwe hari n’abandi basaga ijana bakiriwe kuko bari basanzwe barabatijwe mu mazi menshi, ibi ngo byateye igitutu andi matorero bituma babagirira ishyari.
Ati: “Ntabwo ari byo, ni ibihuha, gusa ibi ntibyadutungura kuko itorero ryacu mu kwezi kwa cumi taliki 19 twabatirishije abakirisitu 92, nuko andi matorero duturanye atangira kutugirira ishyari.”
Yavuze ko ibinyamakuru byatangaje ayo makuru bitigeze bibabaza ukuri kwayo, ati: “Icyambabaje ni uko muri abo bose banditse ntawigeze ampamagara ngo anambaze uko bimeze, bihutiye kwandika ibihuha nta muyobozi bibajije nta n’umukirisitu wacu babajije.”
Muri iri torero havuzwemo kuba harimo umugore urisengeramo watwaye umugabo utari uwe, gusa Pasiteri Nkurunziza na byo arabihakana akavuga ko uwo mugore uvugwa ko yatwaye umugabo w’abandi adasengera mu itorero ryabo,ahubwo ko asengera muba protesitanti.
Gusa ngo uwo mugore bamuserereza batyo kubera ko inzu itorero Pasiteri Nkurunziza ayoboye risengeramo ari ye.
Pasitoro Nkurunziza akomeza ashimangira ko amatorero begeranye ashobora kuba ari yo abyihishe inyuma kuko bamwe mu bayobozi bayo matorero bigeze gucura umugambi wo kuza kwiba ibyuma by’umuziki mu itorero Umusozi w’ibyiringiro ariko bakaza kubimenya bagakaza umutekano bashyiraho abazamu batatu.
Avuga ko uyu munsi afite uburenganzira bwo kujya mu nkiko kurega abaharabitse itorero ayoboye kuko ari icyaha gihanwa n’amategeko y’u Rwanda.
Pasitoro Nkurunziza avuga ko muri iri torero nta materaniro ya nijoro bagira ku buryo yaberamo ayo mahano.
Gusa ngo bagiye gukomeza kujya ku mavi basenge cyane kandi bizeye ko Imana izakomeza kubarengera itorero rikagura amarembo.
Itorero Umusozi w’ibyiringiro riyobowe na Apotre Liliane Mukabadege si rishya mu Rwanda kuko rimaze imyaka isaga icumi, rikaba rifite icyicaro gikuru ahitwa ku Ntaraga mu Murenge wa Kimisagara, mu Karere ka Nyarugenge mu mujyi wa Kigali.


text:
5 GASHYANTARE 2015
U BUFARANSA
Urukiko Rusumba Izindi mu Bufaransa rwafashe icyemezo gikuraho ivangura
Tumaze kuganira, narishimye maze ndaririmba. Iyo munsuye birampumuriza kandi kwiga Bibiliya bituma ngira intego mu buzima.
Ndagira ngo mbashimire kuba mwariyemeje kujya mu nkiko no mu butegetsi musaba ko habaho iyi gahunda yo kudusura mukadufasha kwiga ijambo ry’Imana.
Amasengesho yanjye yarashubijwe.
Ayo ni amagambo yanditswe n’imfungwa zo mu Bufaransa zigaragaza ko zishimira ukuntu Abahamya ba Yehova baza kuzigisha.
Ku itariki ya 16 Ukwakira 2013, Urukiko Rusumba Izindi mu Bufaransa rwafashe icyemezo gikuraho ivangura ryakorerwaga Abahamya ba Yehova bo mu Bufaransa. Urwo rukiko rwahaye Abahamya ba Yehova uburenganzira bwo kwinjira muri gereza bakigisha Bibiliya imfungwa zibyifuza. *
Abahamya ba Yehova bimwe uburenganzira bwo gusura imfungwa
Abayobozi ba gereza bari bamaze imyaka myinshi bemerera Abahamya ba Yehova gusura imfungwa bakazifasha mu buryo bw’umwuka kandi bakazitera inkunga, nubwo batari barahawe ubwo burenganzira mu buryo bwemewe n’amategeko. Ibyo byatangiye guhinduka mu mwaka wa 1995, igihe Komisiyo y’Inteko Ishinga Amategeko yasohoraga raporo itaravuzweho rumwe yariho urutonde rw’ibyo yitaga ingirwadini ziteje akaga, harimo n’Abahamya ba Yehova. Ibyo byatumye Abahamya babonwa nabi kandi bakorerwa ivangura. Ibyo byageze no muri za gereza.
Nubwo ibikubiye muri raporo z’Inteko Ishinga Amategeko bitari itegeko kubikurikiza, hari abayobozi ba za gereza bitwaje ibivugwa muri raporo yo mu mwaka 1995 babuza Abahamya gusura imfungwa zabaga zibyifuza. Umuhamya yashoboraga gusura imfungwa ku giti cye nk’abandi baturage bose, ariko ntiyemererwe kuzisura mu rwego rw’idini. Ntiyabaga yemerewe kuzana Bibiliya cyangwa igitabo icyo ari cyo cyose cy’idini. Igihe cyose yabaga asuye imfungwa, baganiriraga mu cyumba kinini cy’uruganiriro, ahantu wabonaga rwose umuntu ataganira n’undi ku Ijambo ry’Imana. Umwe mu Bahamya basuraga gereza yavuze ko icyo cyumba cy’uruganiriro cyabaga “kirimo urusaku rukabije.” Hari gereza zasabaga ko imfungwa zimaze gusurwa n’Umuhamya zisakwa cyane, kuko uwo Muhamya yabaga atarabiherewe uburenganzira na guverinoma.
Abahamya batangiye gushyiraho imihati kugira ngo bahabwe uburenganzira bwo gusura imfungwa nk’ubwahabwaga andi madini. Mu mwaka wa 2003, bandikiye Urwego Rushinzwe za Gereza mu Bufaransa basaba ubwo burenganzira. Urwo rwego rwabateye utwatsi. Ako karengane n’ivangura byatumye Abahamya bageza icyo kibazo ku rundi rwego rwo hejuru, ariko na rwo rubima amatwi. Minisiteri y’Ubutabera yo mu Bufaransa yavuze ko impamvu yimye Abahamya ba Yehova ubwo burenganzira, ari uko batari ku rutonde rw’amadini yemerewe kwinjira muri gereza. Nanone iyo minisiteri yavuze ko igize Umuhamya wa Yehova iha ubwo burenganzira byatuma n’andi madini mato abusaba. Abahamya bamaze kubona Minisiteri y’Ubutabera itabakemuriye ikibazo, bakigejeje mu rukiko.
Guverinoma yanga guca ivangura
Mu mwaka wa 2006, Abahamya ba Yehova bagejeje icyo kibazo mu nkiko basaba ko iryo vangura ryavaho kandi Minisiteri y’Ubutabera ikabaha ibyangombwa bibemerera gusura imfungwa. Inkiko zose zo mu Bufaransa Abahamya bagejejeho icyo kibazo, harimo n’iz’ubujurire, zavuze ko ibyo guverinoma yakoze binyuranyije n’amategeko. Nanone kandi, mu mwaka wa 2010, Urukiko Rusumba Izindi Ruharanira Uburinganire no Kurwanya Ivangura rwamaganye icyemezo cya guverinoma kandi rutegeka ko Minisitiri w’Ubutabera aca ibyo bikorwa by’ivangura.
Guverinoma y’u Bufaransa yanze gukurikiza ibyo yasabwe no gushyira mu bikorwa imyanzuro y’urukiko, ahubwo ijuririra Inama Nkuru y’Igihugu, ari na yo Rukiko Rusumba Izindi mu Bufaransa.
Umwanzuro utazibagirana urenganura Abahamya ba Yehova
Amaherezo, mu mwaka wa 2013 ikibazo cy’Abahamya cyageze imbere y’Inama Nkuru y’Igihugu, gihurirana n’ibindi icyenda bimeze nka cyo. Mu mwanzuro iyo nama yafashe ku itariki ya 16 Ukwakira 2013, yanze ubujurire bwa guverinoma y’u Bufaransa. Yavuze ko kugira ngo Urwego Rushinzwe za Gereza rwubahirize uburenganzira bw’imfungwa “rugomba guhita ruha uburenganzira abantu bahagarariye idini bifuza gusura imfungwa; bipfa gusa kuba bitabangamiye umutekano wa gereza cyangwa imikorere yayo.” Nanone yagize icyo ivuga ku Itegeko Nshinga ry’u Bufaransa n’Amasezerano y’Ibihugu by’i Burayi Arengera Uburenganzira bw’Ikiremwamuntu, ivuga ko imfungwa zifite “uburenganzira bwo kuvuga icyo zitekereza, kuyoborwa n’umutimanama wazo no kujya mu idini zihitiyemo.” Kuva uwo mwanzuro ufashwe kugeza ubu, mu Bufaransa no mu birwa bugenzura hamaze gutangwa impushya 105 zemerera Abahamya ba Yehova gusura imfungwa bakazigisha Bibiliya.
Muri Mutarama 2014, Urwego Rushinzwe za Gereza mu Bufaransa rwashyizeho Umuhamya uhagarariye abandi Bahamya basura imfungwa mu rwego rw’igihugu witwa Jean-Marc Fourcault. Ibyo biha Fourcault uburenganzira bwo gusura gereza zose zo mu Bufaransa. Nanone kandi afite uburenganzira bwo guhagararira Abahamya ba Yehova ku Rwego Rushinzwe za Gereza. Fourcault yagize ati “kuva ubu, Abahamya ba Yehova bafite uburenganzira nk’ubw’andi madini yose bwo gusura imfungwa bakaganira biherereye, bari ahantu hiyubashye, rimwe na rimwe bari no mu byumba byazo.”
Uwo mwanzuro ni insinzi ikomeye kuko ushyigikira uburenganzira bw’amadini mu Bufaransa. Ushimangira ko imfungwa zifite uburenganzira bwo kujya mu idini zihitiyemo no gusurwa n’umuntu wo mu idini zishaka. Abahamya ba Yehova barashimira inkiko zo mu Bufaransa zaciye iryo vangura, kandi zikongera gushimangira ko Abahamya ba Yehova ari idini ryemewe mu Bufaransa.
^ par. 6 Hari bamwe mu mfungwa babaye Abahamya ba Yehova igihe Abahamya babasuraga muri gereza. Abandi bo bashobora kuba bari barigeze kuganira n’Abahamya ba Yehova mbere yo gufungwa cyangwa bakaba bararerewe mu miryango y’Abahamya, none ubu bakaba bashaka kugaruka mu itorero. Uko igitera izo mfungwa gusaba ko Abahamya bazisura cyaba kiri kose, na zo zifite uburenganzira bwo gusurwa n’abo mu idini zishaka nk’uko bimeze ku mfungwa zo mu yandi madini.


text:
Mugire umuco wo kumenya kwifata
‘Imbuto z’umwuka ni . . . ukumenya kwifata.’—GAL 5:22, 23.
1, 2. (a) Kutamenya kwifata bigira izihe ngaruka? (b) Kuki ari iby’ingenzi ko muri iki gihe dusuzuma umuco wo kumenya kwifata?
KUMENYA KWIFATA ni umuco uturuka ku Mana (Gal 5:22, 23). Yehova agaragaza uwo muco mu buryo butunganye. Icyakora abantu bo kwifata birabagora kubera ko badatunganye. Mu by’ukuri, ibyinshi mu bibazo abantu bahura na byo muri iki gihe, biterwa no kutamenya kwifata. Kutamenya kwifata bishobora gutuma umuntu arazika ibintu, agatsindwa ku ishuri cyangwa akica akazi. Nanone kutamenya kwifata bishobora gutuma abantu batukana, bagasinda, bakagira urugomo, bagatana n’abo bashakanye, bagafata amadeni atari ngombwa, bakabatwa n’ingeso mbi, bagafungwa, bakiheba, bakarwara indwara zandurira mu mibonano mpuzabitsina, bagatwita batabigambiriye n’ibindi.—Zab 34:11-14.
2 Abantu batamenya kwifata bikururira ibibazo, bakabiteza n’abandi. Uko igihe kigenda gihita, ni ko abantu bagenda barushaho kunanirwa kwifata. Ubushakashatsi bwakozwe mu myaka ya 1940, bwagaragaje ko abantu batari bazi kwifata. Naho ubushakashatsi bwakozwe mu myaka ya vuba aha bwo, bwagaragaje ko byahumiye ku mirari. Ibyo ntibyagombye kudutangaza, kubera ko Ijambo ry’Imana ryari ryarahanuye ko kutamenya kwifata byari kuba kimwe mu bimenyetso bigaragaza ko turi “mu minsi y’imperuka.”—2 Tim 3:1-3.
3. Kuki Abakristo bagomba kugira umuco wo kumenya kwifata?
3 Kuki tugomba kugira umuco wo kumenya kwifata? Reka dusuzume impamvu ebyiri z’ingenzi. Iya mbere: Byaragaragaye ko abantu bashobora gutegeka ibyiyumvo byabo bagira ibibazo bike. Usanga batuje, bazi kubana neza n’abandi, batarakazwa n’ubusa kandi ntibakunda kugira ibibazo byo guhangayika no kwiheba. Iya kabiri: Kunanira ibishuko no gutegeka ibyifuzo bibi bituma twemerwa n’Imana. Adamu na Eva bo bananiwe kwifata (Intang 3:6). Muri iki gihe nabwo, hari abantu benshi bahura n’ibibazo bikomeye bitewe n’uko bananiwe kwifata.
4. Ni iki cyahumuriza umuntu uhatana kugira ngo agaragaze umuco wo kumenya kwifata?
4 Nta muntu udatunganye ushobora kwifata mu buryo bwuzuye. Yehova azi ukuntu abagaragu be bahatana kugira ngo bakomeze kwifata, kandi yifuza kubafasha gutsinda kamere ibogamira ku cyaha (1 Abami 8:46-50). Yehova ni inshuti nziza ifasha abantu b’imitima itaryarya bifuza kumukorera, ariko rimwe na rimwe bakaba bananirwa kwifata. Muri iki gice turi busuzume ukuntu Yehova yatanze urugero rutunganye mu birebana no kumenya kwifata. Nanone turi burebe abantu bavugwa muri Bibiliya bashoboye kwifata n’abatarabishoboye. Hanyuma turi burebe inama z’ingirakamaro zadufasha kurushaho kugaragaza umuco wo kumenya kwifata.
YEHOVA ATUBERA URUGERO
5, 6. Yehova yagaragaje ate ko azi kwifata?
5 Yehova agaragaza umuco wo kumenya kwifata mu buryo butunganye kubera ko ibyo akora byose biba bitunganye (Guteg 32:4). Icyakora twe ntidutunganye. Ariko tugomba gusuzuma uko Yehova agaragaza uwo muco, kugira ngo dushobore kumwigana. Ni mu bihe bintu Yehova yagaragajemo ko azi kwifata?
6 Tekereza uko Yehova yitwaye igihe Satani yigomekaga. Icyo kibazo cyagombaga gukemurwa kubera ko cyatumye abamarayika bizerwa bababara kandi bakarakara. Birashoboka ko nawe iyo urebye imibabaro yose Satani yateje, wiyumva utyo. Icyakora Yehova ntiyagize icyo akora ahubutse. Yarategereje, akemura icyo kibazo mu buryo bukwiriye no mu gihe gikwiriye. Icyo gihe Yehova yagaragaje ko atinda kurakara kandi yagikemuye mu buryo buhuje n’ubutabera (Kuva 34:6; Yobu 2:2-6). Yabitewe n’iki? Yehova yakomeje kwifata, kubera ko adashaka ko hagira n’umwe urimburwa, ahubwo “ashaka ko bose bihana.”—2 Pet 3:9.
7. Urugero rwa Yehova rutwigisha iki?
7 Uko Yehova yitwaye bitwigisha ko natwe tugomba gutekereza mbere yo kuvuga, kandi tukitondera ibyo dukora, ntitugire icyo dukora duhubutse. Mu gihe ugiye gufata umwanzuro ukomeye, jya ufata umwanya utekereze. Senga usaba ubwenge, kugira ngo uvuge kandi ukore ibikwiriye (Zab 141:3). Iyo umuntu yarakaye ashobora gutegekwa n’ibyiyumvo mu buryo bworoshye. Ni yo mpamvu abantu benshi bicuza ibyo baba bavuze cyangwa bakoze batabitekerejeho!—Imig 14:29; 15:28; 19:2.
ABAGARAGU B’IMANA BATANZE URUGERO RWIZA N’ABATANZE URUGERO RUBI
8. (a) Ni hehe twakura ingero z’abantu bagaragaje umuco wo kwifata? (b) Ni iki cyafashije Yozefu gutsinda amoshya y’umugore wa Potifari? (Reba ifoto ibimburira iki gice.)
8 Ni izihe ngero zo muri Bibiliya zigaragaza akamaro ko kwifata? Bibiliya irimo ingero nyinshi z’abantu bagaragaje umuco wo kwifata mu gihe bageragezwaga. Umwe muri bo ni Yozefu umuhungu wa Yakobo. Yagaragaje umuco wo kwifata igihe yakoraga kwa Potifari wari umutware w’abarinzi ba Farawo. Umugore wa Potifari yabonye ukuntu Yozefu yari ‘ateye neza kandi afite uburanga,’ atangira kujya amwoshyoshya ngo baryamane. Ni iki cyafashije Yozefu gutsinda icyo kigeragezo? Agomba kuba yarafashe igihe gihagije agatekereza ku ngaruka zari kumugeraho iyo aryamana na we. Igihe yabonaga bikomeye, yarahunze. Yaratekereje ati: “nabasha nte gukora ikibi gikomeye bene ako kageni kandi nkaba rwose ncumuye ku Mana?”—Intang 39:6, 9; soma mu Migani 1:10.
9. Wakwitegura ute guhangana n’ibigeragezo?
9 Urugero rwa Yozefu rutwigisha iki? Tugomba kunanira ibishuko byatuma twica amategeko y’Imana. Mbere y’uko bamwe baba Abahamya ba Yehova, babanje guhatana ngo baneshe ingeso y’umururumba, ubusinzi, kunywa itabi, gukoresha ibiyobyabwenge, ubwiyandarike n’ibindi. Na n’ubu, hari igihe bumva agatima karehareha, bashaka gusubira mu bikorwa bahozemo. Ibyo nibikubaho, uge ufata akanya utekereze ukuntu uramutse usubiye mu bikorwa bibi byatuma Yehova adakomeza kukwemera. Gerageza kureba ibintu byatuma ugwa mu gishuko, maze wiyemeze kubyirinda (Zab 26:4, 5; Imig 22:3). Nuramuka uhuye n’ikigeragezo, uzasabe Yehova ubwenge no kumenya kwifata kugira ngo ugitsinde.
10, 11. (a) Ni ibihe bibazo abakiri bato bahura na byo ku ishuri? (b) Ni iki cyafasha Abakristo bakiri bato kunanira amoshya yo kwishora mu bikorwa bibi?
10 Ibyabaye kuri Yozefu biba no ku Bakristo benshi bakiri bato. Reka turebe ibyabaye kuri Kim. Abenshi mu banyeshuri biganaga, bakundaga kwigamba ko babaga basambanye mu mpera z’icyumweru. Kim we nta cyo yabaga afite yavuga. Avuga ko kuba yari atandukanye n’abandi byatumaga yumva “asa n’uri mu kato cyangwa mu bwigunge,” kandi abo biganaga babonaga ko ari injiji kubera ko atari afite umukunzi. Icyakora Kim yari azi ko igishuko cy’ubusambanyi gikomerera abakiri bato benshi (2 Tim 2:22). Abo biganaga bakundaga kumubaza niba akiri isugi. Yaboneragaho akabasobanurira impamvu yiyemeje kwirinda ubusambanyi. Abakristo bakiri bato biyemeza kunanira amoshya y’ubwiyandarike, badutera ishema kandi na Yehova bamutera ishema.
11 Bibiliya irimo ingero z’abantu bananiwe kwifata, bakagwa mu gishuko cy’ubwiyandarike. Nanone igaragaza ingaruka mbi ziterwa n’iyo myifatire yo kutamenya kwifata. Niba nawe ufite ikigeragezo nk’icya Kim, byaba byiza utekereje ku musore utagira umutima uvugwa mu Migani igice cya 7. Nanone tekereza ibyo Amunoni yakoze, n’ingaruka byagize (2 Sam 13:1, 2, 10-15, 28-32). Ababyeyi bashobora gukoresha iyo mirongo y’Ibyanditswe muri gahunda y’iby’umwuka mu muryango, bagafasha abana babo kugira ubwenge no kumenya kwifata.
12. (a) Kuki Yozefu yahisemo kutereka abavandimwe be ibyiyumvo yari afite? (b) Ni ryari tugomba gutegeka ibyiyumvo byacu?
12 Hari n’ikindi gihe Yozefu yatanze urugero rwiza rwo kumenya kwifata. Igihe abavandimwe be bamusangaga muri Egiputa baje kugura ibyokurya, yirinze kubibwira kugira ngo amenye ibyari mu mitima yabo. Igihe yumvaga ananiwe kwifata, yahise ajya ahantu hiherereye kugira ngo batamubona arira (Intang 43:30, 31; 45:1). Mu gihe umuvandimwe cyangwa mushiki wacu akurakaje, jya wigana Yozefu, umenye kwifata. Bizakurinda kuvuga cyangwa gukora ikintu wazicuza nyuma (Imig 16:32; 17:27). Niba ufite mwene wanyu waciwe, ugomba gutegeka ibyiyumvo byawe kugira ngo wirinde kugirana na we imishyikirano itari ngombwa. Nubwo kwifata bishobora kuba bitoroshye, nuzirikana ko urimo wigana Yehova kandi ko urimo ukora ibyo ashaka, bizarushaho kukorohera.
13. Ibyabaye ku Mwami Dawidi bitwigisha iki?
13 Umwami Dawidi na we yatanze urugero ruhebuje. Yari afite ububasha bwinshi, ariko igihe Sawuli na Shimeyi bamurakazaga, yirinze kubihimuraho cyangwa gukoresha ubwo bubasha abarwanya (1 Sam 26:9-11; 2 Sam 16:5-10). Icyakora si ko buri gihe Dawidi yamenyaga kwifata. Tuzi ukuntu yakoranye icyaha na Batisheba n’ibyo yari agiye gukorera Nabali (1 Sam 25:10-13; 2 Sam 11:2-4). Ariko hari amasomo y’ingenzi twakwigira kuri Dawidi. Irya mbere: Abafite inshingano mu bwoko bw’Imana bagomba kugaragaza umuco wo kwifata, kugira ngo badakoresha nabi ububasha bafite. Irya kabiri: Nta muntu ugomba gukabya kwiyiringira, ngo atekereze ko adashobora kugwa mu bishuko.—1 Kor 10:12.
ICYO WAKORA
14. Byagendekeye bite umuvandimwe? Kuki ari iby’ingenzi ko tugira imyitwarire myiza mu mimerere nk’iyo?
14 Wakora iki ngo urusheho kugaragaza umuco wo kumenya kwifata? Tekereza iyi nkuru y’ibyabaye. Umushoferi yagonze imodoka ya Luigi. Nubwo uwo mushoferi ari we wari mu makosa, yatutse Luigi ashaka no kurwana. Luigi yarasenze, asaba Yehova kumufasha gutuza kandi agerageza gufasha uwo mushoferi kugira ngo na we atuze, ariko biba iby’ubusa. Luigi yanditse ubwishingizi uwo mushoferi yakoreshaga maze arigendera, uwo mushoferi asigara asakuza. Hashize icyumweru, Luigi yasubiye gusura umugore yari yarabwirije, maze asanga umugabo we ari wa mushoferi! Uwo mushoferi yagize ipfunwe maze amusaba imbabazi kubera imyifatire mibi yagaragaje. Yemeye no kujya mu kigo cy’ubwishingizi Luigi yakoreshaga, kugira ngo azishyurwe vuba. Uwo mugabo yaricaye atega amatwi ikiganiro gishingiye kuri Bibiliya Luigi yagiranye n’umugore we kandi yishimiye ibyo bavugaga. Iyo Luigi ashubije amaso inyuma, yibonera ko kuba yaratuje igihe impanuka yabaga byagize akamaro, kandi abona ko iyo aganzwa n’uburakari byari kugira ingaruka mbi.—Soma mu 2 Abakorinto 6:3, 4.
15, 16. Kwiyigisha Bibiliya byagufasha bite wowe n’umuryango wawe kugira umuco wo kumenya kwifata?
15 Kwiyigisha Bibiliya buri gihe kandi mu buryo bufite ireme, bishobora gufasha Abakristo kumenya kwifata. Zirikana ko Imana yabwiye Yosuwa iti: “Iki gitabo cy’amategeko ntikikave mu kanwa kawe, ujye ugisoma ku manywa na nijoro wibwira kugira ngo witwararike ukore ibyanditswemo byose, kuko ari bwo uzatunganirwa mu nzira yawe, ukagaragaza ubwenge mu byo ukora” (Yos 1:8). Ariko se kwiyigisha Bibiliya byagufasha bite kumenya kwifata?
16 Nk’uko twabibonye, Bibiliya irimo inkuru zigaragaza akamaro ko kumenya kwifata n’ingaruka zigera ku bantu bananiwe kwifata. Yehova yandikishije izo nkuru afite icyo ashaka kutwigisha (Rom 15:4). Byaba byiza tugiye tuzisoma, tukazitekerezaho kandi tukaziga. Gerageza kumenya uko zagufasha, wowe n’umuryango wawe. Saba Yehova kugufasha gukurikiza inama zo mu Ijambo rye. Nusanga hari aho ubuze umuco wo kumenya kwifata, uge ubyemera. Hanyuma uge usenga, kandi wihatire kugira icyo ubikoraho (Yak 1:5). Jya ukora ubushakashatsi mu bitabo byacu kugira ngo ubone inama zagufasha.
17. Ababyeyi batoza bate abana babo umuco wo kumenya kwifata?
17 Wafasha ute abana bawe kugira umuco wo kumenya kwifata? Ababyeyi bazi ko uwo muco udapfa kwizana mu bana. Kandi nk’uko bimeze ku yindi mico yose abana baba bagomba kwitoza, ababyeyi bagomba gutanga urugero (Efe 6:4). Bityo rero, niba abana bawe batazi kwifata, jya wibaza niba ubaha urugero rwiza. Ushobora gutanga urugero rwiza ujya mu murimo wo kubwiriza no mu materaniro buri gihe, kandi ukayobora gahunda y’iby’umwuka mu muryango udasiba. Mu gihe bibaye ngombwa, ntugatinye guhakanira abana bawe ibyo bagusabye. Yehova yashyiriyeho Adamu na Eva imipaka yari kubatoza kubaha ubutware bwe. Iyo ababyeyi na bo bahana abana babo kandi bakabaha urugero rwiza, bishobora kubatoza umuco wo kumenya kwifata. Bimwe mu bintu by’agaciro kenshi ushobora gutoza abana bawe, ni ugukunda ubuyobozi bahabwa n’Imana no kubaha amahame yayo.—Soma mu Migani 1:5, 7, 8.
18. Kuki tugomba guhitamo inshuti twitonze?
18 Waba uri umubyeyi cyangwa utari we, ntukirengagize akamaro ko guhitamo inshuti nziza. Jya ushaka inshuti zizagufasha kugera ku ntego nziza no kwirinda akaga (Imig 13:20). Inshuti zikunda Yehova zizagufasha, zitume umenya kwifata, kandi imyitwarire yawe myiza na yo izafasha inshuti zawe. Uwo muco wo kumenya kwifata uzatuma wishimira ubuzima, wemerwe n’Imana kandi ubane neza n’abo ukunda.


text:
Hari amafunguro menshi atandukanye umuntu w’igitsina gabo aba agomba gufata kugira ngo arusheho kugira ubuzima bwiza kandi akamufasha kuzuza inshingano z’urugo nko gutera akabariro ndetse akabasha no guha umubiri we ubudahangarwa cyane mu bice myibarukiro bye.
Kurya inyama zitukura
Kurya inyama zitukura kenshi ku muntu w’umugabo byongera intungamubiri kandi bigakomeza n’imitsi, bitandukanye cyane no kuba wafata izindi bitandukanye zose harimo iz inkoko cyangwa izindi zose zidatukura.
Kurya amafi
Ni byiza ko umugabo arya amafi ndetse n’ibiyakomokaho kenshi kuko bifasha umutima gukora neza no kukomeza imikaya kandi bikarinda n’ubugumba ku bantu b’igitsina gabo.
Avoka
Uru rubuto rufite umumaro ukomeye ku buzima bw’umuntu muri rusange ariko cyane cyane ku bagabo kuko umuntu ukunda kururya ruramubyibushya cyane.kubera amavuta aba muri uru rubuto, biba byiza ugiye ufata nibura agasate kamwe kangana na kimwe cya kane cy’urubuto rwose uko umaze gufata amafunguro asanzwe.
Kunywa amata
Kunywa amata n’ibindi biyakomokaho ni ingenzi cyane kuko byongera ibinure mu mubiri ugasanga umubiri unoze kandi ibi bigaragara ku bantu b’igitsina gabo kuruta abandi
Kurya imineke
Kurya imineke cyane ni byiza ku bantu b’igitsina gabo kuko bituma amaraso atembera neza mu mubiri, gukomeza amagufa n’imitsi. Umugabo urya imineke cyane kandi agira ubushake n’imbaraga mu gihe cyo gutera akabarariro
Isosi y’inyanya
Gufata iyi sosi ni byiza cyane kuko birinda indwara zitandukanye harimo na kanseri zifata imyanya myibarukiro y’umugabo
Kurya amafunguro arimo soya
Soya nayo ni kimwe mu biribwa bifite akamaro gakomeye mu kurinda kanseri yibasira imyanya myibarukiro y’abagabo cyane cyane udusabo tw’intanga.
Imbuto n’imboga z’umuhondo
Izi mbuto ni ingenzi cyane ku banu b’igitsina gabo zirimo imyembe, amacunga, amapera ndetse n’imboga nka caroti, inkeri n’izindi kuko zituma imyanya myibarukiro yabo ikura neza.
Kurya ibinyabijumba
Ibi nabyo ni ingenzi cyane kuko birinda indwara zibasira umutima ndetse na kanseri, ni ukuvuga ibijumba, ibirayi, amateke n’ibindi byose burya bibasha kurinda kanseri cyane ifata udusabo tw’intanga.
Kunywa ikawa
Kunywa icyayi cy’ikawa ni byiza cyane kuko cyongera imbaraga mu mubiri.
Ibi byose ni bimwe mu bishobora gutuma ubuzima bw’umugabo bugenda neza muri rusange kandi bikamufasha kwita ku rugo ndetse no kuzuza inshingano aba asabwa kubahiriza cyane cyane mu buriri kuko igihe atameze neza nta n’ubwo yabasha kuzuza izo nshingano.Ni inshingano z’umugore kumenya uko ategurira umugabo amafunguro yabafasha bombi kugubwa neza.


text:
Rwanda | Nyanza: Abakozi babaye indashyikirwa mu kwesa imihigo begukanye ibihembo
Â
Kuva ku rwego rw’akagali kugeza ku rwego rw’akarere ka Nyanza abakozi babaye indashyikirwa mu kwesa imihigo y’umwaka wa 2011-2012 begukanye ibihembo byabo by’ishimwe tariki 20/07/2012.
Ibyo bihembo byagenewe abakozi kuva ku rwego rw’utugali, imirenge n’akarere babaye indashyikirwa mu kwesa imihigo y’umwaka wa 2011-2012.
Abahawe ibihembo bagiye bagaragaza udushya dutandukanye turimo kwesa imihigo ku gipimo cya 100% cyangwa se gushakira abaturage imishinga imwe n’imwe yo kubateza imbere hashingiwe ku mihigo imwe n’imwe bashyizeho umukono imbere y’urwego rubakuriye.
Mu rwego rw’utugali uwahize ubandi mu karere yabaye Mugabo André wahoze ari umunyamabanga Nshingwabikorwa w’akagali ka Kiruri mu murenge wa Mukingo ariko ubu akaba yarimuriwe mu kagali ka Rwesero mu murenge wa Busasamana.
Mugabo André wahize abandi bakozi mu kwesa imihigo y’umwaka wa 2011-2012 ku rwego rw’utugali.
icyatumye Uyu yesa imihigo ni uko yashoboye kubakisha ibiro by’imidugudu yose igize akagali ka Kiruri yahoze abereye umuyobozi.  Ariko si ibyo gusa byamuhesheje ibihembo kuko yanashoboye kubakisha ibiraro rusange by’inka abaturage ndetse akanabashishikariza guhinga ibihingwa bimwe byatoranyijwe birimo ibigori n’imyumbati mu murenge wa Mukingo.
Ibyo bikorwa byakozwe hifashishijwe umuganda rusange w’abaturage byanahesheje umurenge wa Mukingo n’akarere ka Nyanza muri rusange ibihembo ku rwego rw’igihugu bingana na miliyoni imwe n’igice by’amafaranga y’u Rwanda.
Mu karere ka Nyanza uwahize abandi mu bakozi bagenzi be bakorana yitwa Mukandayisaba Aloyiziya ubusanzwe akaba ari umukozi ushinzwe imibereho myiza y’abaturage mu murenge wa Busasamana. Icyamuhesheje ibihembo ni ubwitange n’umurava yagaragaje mu kubakisha ibyumba by’amashuli y’uburezi bw’ibanze bw’imyaka 9 na 12.
Abandi bahawe ibihembo nk’ibi ni abafatanyabikorwa b’akarere ka Nyanza bagaragaje uruhare runini mu kwesa imihigo y’umwaka wa 2011-2012. Mu bafatanyabikorwa igihembo cy’ishimwe cyegukanwe n’umushinga ukorera mu murenge wa Nyagisozi uzwi ku izina rya Karambi Community Health and Development program wafashije abaturage kwihangira imishinga mito iciritse bakiteza imbere.
Ibihembo byatanzwe birimo icyemezo cy’ishimwe, amafaranga ari hagati y’ibihumbi 100 na 150 hamwe na za mudasobwa zigendanwa ku babaye aba mbere muri batatu bahembwaga kuri buri rwego rw’akagali, umurenge n’akarere.
Murenzi Abdallah umuyobozi w’akarere ka Nyanza yashimiye by’umwihariko ababonye ibihembo abasaba gukomeza kwesa imihigo. Abashimira yagize ati: “ Muratanga icyizere cy’ejo hazaza mu karere ka Nyanza ndetse n’ah’igihugu muri rusangeâ€
Ku batagize igihembo na kimwe babona yabasabye kudacika intege abizeza ko nabo nibakorana umwete bazatahana ibyo bihembo. Umuyobozi w’akarere ka Nyanza Murenzi Abdallah yasabye muri rusange abakozi b’ako karere kurushaho kunoza umurimo bakawukorana ubuhanga, umurava ndetse n’urukundo.
Alphonse Munyentwari, umuyobozi w’Intara y’Amajyepfo yise abahawe ibihembo “abarebare mu bareshya†yerekana ko ari abakozi nk’abandi ariko by’umwihariko bari bakwiye kugira ibyo bashimirwa byagezweho kandi babigizemo uruhare.
Mu karere ka Nyanza si ubwa mbere bahembye abakozi bitwaye neza mu gikorwa cyo kwesa imihigo kuko no mu rwego rw’abayobozi b’imidugudu bari basanzwe bagenerwa ibihembo aho bigaragara neza ko bagize uruhare runini mu iterambere n’umurava ryaho bakorera.


text:
ISOMO RYA MBERE
Igitabo cy’Ibyakozwe n’Intumwa (Intu 2, 14.22b-32)
Ku munsi wa Pentekositi, 14Petero ahagararanye na ba Cumi n’umwe arangurura ijwi agira ati «Bantu bo muri Yudeya, namwe mwese abature i Yeruzalemu, nimumenye neza ibi ngibi kandi mutege amatwi amagambo yanjye. 22bYezu w’i Nazareti, uwo muntu Imana yemeje muri mwe imukoresha ibitangaza, ibikorwa n’ibimenyetso bikomeye rwagati muri mwe nk’uko mubizi ubwanyu, 23Uwo muntu rero bikurikije umugambi udakuka w’Imana, amaze gutangwa, mwaramwishe mumubambisha ku musaraba amaboko y’ abagome. 24Ariko Imana yaramuzuye, imubohora ku ngoyi z’urupfu kuko bitashobokaga ko rumuherana. 25Koko kandi, Dawudi yavuze ibimwerekeyeho ati ‘Narebaga Nyagasani imbere yanjye ubudahwema, kuko ari iburyo bwanjye kugira ngo ntadandabirana. 26Ni cyo gituma umutima wanjye uri mu byishimo, n’ururimi rwanjye rukaba runezerewe, byongeye kandi nzaruhukana icyizere, 27kuko utazatererana ubugingo bwanjye mu kuzimu, kandi ntuzatume intungane yawe imenyana n’ubushanguke. 28Wamenyesheje inzira zigana mu bugingo, unyuzuzamo ibyishimo unyereka uruhanga rwawe.’
29Bavandimwe, nta cyambuza kubabwira nta shiti ko umukurambere wacu Dawudi yapfuye, ko yahambwe ndetse n’imva ye ikaba ikiri iwacu kugeza uyu munsi. 30Nyamara kuba yari umuhanuzi, kandi yazirikanaga ko Imana yamusezeranyishije indahiro kuzicaza ku ntebe ye y’ubwami uwo mu bamukomokaho, 31yabonye atyo mbere y’igihe iby’izuka rya Kristu, maze amuvugaho ati ‘Ntiyatereranywe ikuzimu kandi umubiri we ntiwigeze umenyana n’ubushanguke, 32Yezu uwo rero Imana yaramuzuye, twese turi abahamya babyo. »
ZABURI (Zab 16 (15), 1-2a.5, 7-8, 9-10, 2b.11)
Inyik/ Mana yanjye, unyiragirire kuko ari wowe buhungiro bwanjye.
Mana yanjye, unyiragirire kuko ari wowe buhungiro bwanjye.
Uhoraho ndamubwiye nti « Ni wowe Mutegetsi wanjye.
Uhoraho, wowe munani wanjye n’umugabane wanjye,
uko nzamera ni wowe ukuzi. »
Ndashimira Uhoraho ungira inama,
ndetse na nijoro umutima wanjye urabinyibutsa.
Uhoraho mpora muzirikana ubudahwema,
ubwo andi iruhande, sinteze guhungabana.
Ni cyo gituma urnutima wanjye unezerewe,
amagara yanjye akamererwa neza,
n’umubiri wanjye ukadendeza mu ituze ;
kuko utazantererana ngo mpere ikuzimu,
kandi ukaba utazemera ko umuyoboke wawe agupfana.
Nta mahirwe yandi nagira atari wowe!
Uzamenyesha inzira y’ubugingo ;
hafi yawe ni ho haba umunezero usendereye,
iburyo bwawe hakaba umudabagiro udashira.
IBANGONDIRIMBO RIBANZIRIZA IVANJILI I (Zab 118 (117), 24)
Alleluya Alleluya.
Nguyu umunsi Uhoraho yigeneye:
nutubere umunsi w’ibirori n’ibyishimo!
Alleluya.
IVANJILI
+ Matayo (Mt 28, 8-15)
Abagore bamaze kumva amagambo y’Umumalayika, 8bava ku mva bafite ubwoba buvanze n’ibyishimo byinshi, bihutira kubwira abigishwa be iyo nkuru. 9Ni bwo Yezu ahuye na bo ati «Nimugire amahoro !» Baramwegera bahobera ibirenge bye, bamupfukamye imbere. 10Nuko Yezu arababwira ati « Mwitinya ! ; Ahubwo nimugende mubwire abavandimwe banjye bajye mu Galileya ; ni ho bazambonera. » 11Abagore bakiri mu nzira, bamwe mu bazamu baza mu murwa kurnenyesha abatware b’abaherezabitambo ibyari byabaye byose. 12Ni bwo bateraniye hamwe n’abakuru b’umuryango, nuko bajya inama; baha abo basirikare amafaranga menshi, 13babihanangiriza bati «Muvuge ko abigishwa be baje nijoro, bakiba umurambo we musinziriye. 14Umutware w’igihugu nabyumva tuzamugusha neza, maze tubarinde impagarara.» 15Bamaze gushyikira amafaranga bagenza uko babwirijwe. Nuko iyo nkuru yogera mu Bayahudi kugeza na n’ubu.


text:
1. Amasomo yo kuri iki cyumweru aratangizwa n’amagambo y’ubusizi bw’abayahudi, aho Izayi agira ati: “reka ndirimbire inshuti yanjye, indirimbo y’uwo nkunda n’iy’umuzabibu we”. Ni indirimbo yagenewe abahinzi b’imizabibu, ikaba ari indirimbo y’urukundo kuko umuzabibu wari ikimenyetso cy’umugore ukunzwe. Ariko ikibabaje ni uko uwo mugore ukunzwe, ushushanya Israheli umuryango w’Imana, atamenye urukundo akundwa ngo arwubahe kandi arwubahirize. Niyo mpamvu umuhanuzi Izayi akomeza agira ati: “nyir’umuzabibu yizeraga ko uzera imbuto nziza, ariko wo wera imbuto mbi”. Ati none nimunkiranure: “ Icyo nagombaga gukorera umuzabibu wanjye nkaba ntaragikoze ni ikihe?”.
2. Aya magambo ateye agahinda Nyagasani natwe ayatubwira ababaye kubera ko yaturemye adukunze, aturemana ubwiza butangaje, twese atugira ibirezi bye, aduha ifumbire y’urukundo, atwuhiza impuhwe ze zihoraho iteka, nyamara yaza kudushakaho imbuto nziza agasanga kenshi twamushinganye ijosi. Imana yifuje ko twaba muri paradizo, kuko yaturemye turi beza twese ikatubibamo urubuto rwo kubana neza, ariko rimwe na rimwe ntitubikozwa twihitiramo kurangwa n’amatiku, munyangire,gusuzugura abandi cyangwa se izindi ngeso mbi zikomeretsa abavandimwe. None rero, icyo Imana itadukoreye twifuza ko yadukorera ni ikihe?
3. Pawulo ati “nyamuneka nimumenyeshe Imana icyo mukeneye muyisenga, muyinginga munayishimira”. Ese iyi nama isumba izindi, ituma twigarukamo tukarebesha amaso yacu yombi amakosa yacu turayubahiriza? Pawulo arongera ati “bavandimwe, icyitwa icy’ukuri cyose kimwe n’igikwiye kubahwa, igitunganye, ikitagira inenge, igikwiye gukundwa no kuratwa, mbese icyitwa ingeso nziza cyose kandi gikwiriye ishimwe, abe aricyo muharanira”. Muntu ntiyari akwiye kuvuga ko Imana itamuhaye uburyo bwo kwisuzuma no gusuzuma imikorere ye! Pawulo arifuza ko twaba abantu, tukagwa neza kandi tukagwira abandi neza, Pawulo arifuza ko twaba abanyakuri, tukamenya kubaha. Kubahuka kirazira, kubahuka ishusho y’Imana iri muri mugenzi wanjye, nyigirira nabi ni sakirilego ikomeye. Muntu w’Imana arashinganywe, akwiye icyubahiro. Ariko nanone abandi sibo bagomba kumpa icyubahiro gusa. Nanjye biransaba kwiyubaha no kwiyubahisha kandi nkubaha abandi. Ntacyo Imana itadukoreye, nitwere imbuto nziza twiyubaha kandi twubahana. Ntitugashavuze ishusho y’Imana iturimo.
4. Mu Ivanjili, Yezu aragaruka k’umuzabibu, ati “habayeho umuntu wari ufite umurima awuhingamo imizabibu maze awatira abahinzi”. Ikibabaje ni uburyo abo bahinzi batamwubashye, ahubwo bakaba barahishemo kwica abagaragu be. Nyir’umuzabibu yari yiteze gusarura ineza yagiriye abahinzi abaha uburyo bwo kubona imibereho, ariko bamwituye urupfu, bamwambura abe, bamutera intimba k’umutima. Ntibyaciriye aho kuko n’umwana we yakundaga yamubatumyeho maze aho gushyira agatima impembero ngo bareke ubugome bwabo, bicuze kandi bihane, badukiriye n’umwana we baramwica.
5. Kenshi ntituzirikana ku kababaro dutera Imana n’abavandimwe iyo duhisemo inzira yo kugira nabi, kenshi muntu ntabasha kwicara ngo arebe uburyo kubabaza umutima w’Imana n’uw’umuntu mugenzi wacu ari ukwica urukundo, ari uguhemuka bitagira urugero. Uyu mugani ugaragaza ukuntu abanyaisraheli bageze aho batitwara neza mu maso y’Imana kandi bari umuryango Imana yari yarakundwakaje, ntabwo ariko aribo gusa ureba kuko ugaragaza ukunangira umutima kwa muntu w’ibihe byose n’ubugome bwagiye bumuranga. Icyo Imana ishaka, ni uko twaba muri bariya bahinzi bandi yagabira umuzabibu we maze tukemera kujya tumuha ibyatamurima by’urukundo, byo kubaha ubuzima na bagenzi bacu. Ese mama, ako gatambwe twiyemeje kugatera?


text:
Rwanda : Akarere ka Nyabihu kasuye akarere ka kireye mu rwego gutsura umubano
Abayobozi batandukanye hamwe na njyanama y’akarere ka Nyabihu mu ntara y’iburengerazuba tariki ya 06/06/2012 basuye akarere ka Kirehe mu rwego rwo kureba ibikorwa bihakorerwa, More...
Gakenke : Intore zaguriye imidugudu 27 telefoni zo guhana amakuru mu rwego rwo kwicungira umutekano
Abagabo n’abagore bagize itorero ryo ku mudugudu mu Murenge wa Muyongwe, akarere ka Gakenke bambaye imyambaro y’umweru bararimba ndetse banacinya akadiho bati : « Intore yishakira ibisubizo More...


text:
Amasomo yo kuri iki cyumweru aradukangurira kurushaho kwita ku isengesho.
Mu isomo rya mbere, umuryango wa Israheli uri mu rugendo, none uhuye n’abarwanyi ba Amalek babateye. Musa urambura amaboko maze umuryango we ugatsinda, yayamanura ukaganzwa, ni ikimenyetso cy’akamaro k’isengesho no gutakamba ngo Imana igoboke abayo. Musa aha ahagarariye umuryango w’Imana uri mu isengesho, umuryango w’Imana utakamba ngo utarengerwa n’ibibazo biwugarije kuko inkunga nta handi ibarizwa uretse ku Mana nk’uko Zab 127 ibivuga: “Niba Uhoraho atubatse inzu, abubatsi baragokera ubusa. Niba Uhoraho atari we urinze umujyi, abazamu bararuhira ubusa”.
Mu Isomo rya kabiri Pawulo arakangurira Timote kugumya kwibanda ku byo yigishijwe kandi yakiriye adashidikanya. Kuko azi neza uwo abikomoraho. Uwo nta wundi ni Yezu waje ngo byose byigiremo impagarike n’ubugingo. Pawulo akomeza amubwira ko nagenza atyo, nibwo azagera ku isoko y’ubuhanga buzamuganisha ku mukiro, abikesheje kwemera Kristu Yezu.
Mu Ivanjili, Yezu aratubwira umugore wugarijwe, umugore wifuza ko bamucira urubanza maze akarengane arimo kakavaho. Uyu mugore kubera akababaro n’agahinda, nta tinya uyu muntu wari ukomeye kandi wari utuye mu mitamenwa, ahubwo ararushaho kumwumvisha ko ibyo akora atari byo. Niyo mpamvu atumye uyu muntu ukomeye yigarukamo maze akagira ati: “N’ubwo ndantinya Imana bwose kandi singire uwo nubaha, 5uriya mupfakazi wandembeje ngiye kumucira urubanza rwe rurangire, areke guhora aza kumena umutwe.”
Ibi biratwigisha ibintu 2:
- Gushishikarira gushaka ukuri cyane cyane iyo ubonye ko ari uburyo bwo kurwanya akarengane kaba akadukorewe cyangwa se kaba gakorewe bagenzi bacu. Uyu mupfakazi arifuza ko icyiza kiganzi ikibi, arifuza ko ineza ariyo ijya ahagaraga. Yezu agendeye kuri uku kudacika intege k’uyu mugore rero, arashaka kudushishikariza gusenga tudahwema, kandi tukamenya ko Imana idutega amatwi kandi ko idusubiza. Guhozaho mu isengesho ni ikintu gikomeye mu buzima bwacu bwa buri munsi, ni ifunguro rya roho.
-Kujya dusubiza agatima impembero, tukareba niba ntabo duhemukira, tukareba niba ntabo turenganya.
Uyu muntu ukomeye kuba yarisubiyemo, akibaza byinshi, ni ikimenyo gikomeye cyo gushaka gukora ikiri icyiza. Ibi bikagendana kandi no kumenya gutega amatwi uje adusanga, uje atuganyira, uje adutakambira. Niho Yezu ahera agira ati: «Nimwumve ibyo uwo mucamanza mubi avuga.Imana se ni Yo yarangarana intore zayo, ntizirengere kandi ziyitakambira amanywa n’ijoro?Ndabibabwiye: izabarenganura vuba.


text:
ISOMO RYA MBERE
Igitabo cya Yozuwe (Yoz 14, 1-2a. 15-17. 18b)
Muri iyo minsi, 1Yozuwe akoranyiriza imiryango ya lsraheli yose i Sikemu maze ahamagaza abakuru ba Israheli, abatware, abacamanza, abayobozi b’imirimo ; baza imbere y’lmana. 2aYozuwe abwira rubanda rwose ati 15«Niba gukorera Uhoraho bitabashimishije, uyu munsi muhitemo uwo mushaka gukorera: byaba ibigirwamana ba so bayobotse bakiri hakurya y’Uruzi, cyangwa se iby’Abahemori mubereye mu gihugu. Naho jye n’inzu yanjye tuzakorera Uhoraho.»
16 Rubanda baramusubiza bati «Hehe n’lgitekerezo cyo kwimura Uhoraho ngo dukorere ibigirwamana! 17Uhoraho ni We Mana yacu, We watuvanye mu Misiri twe n’ababyeyi bacu, akatuvana mu nzu y’ubucakara, agakorera ibyo bimenyetso bikomeye mu maso yacu. Yaturwanyeho mu rugendo rurerure twakoze, no mu mahanga yose twagiye tunyuramo. 18b Natwe rero tuzakorera Uhoraho kuko ari We Mana yacu.»
ZABURI (Zab 34 (33), 2.-3, 16-17, 20-21, 22-23)
Inyik/ Nimushishoze maze mwumve ukuntu Uhoraho anogera umutima.
Nzashimira Uhoraho igihe cyose,
ibisingizo bye bizahora ubudahwema mu munwa wanjye.
Ishema mfite ryose ndikesha Uhoraho,
ab’intamenyekana nibabyumve maze bishime!
Amaso y’Uhoraho ayahoza ku bantu b’lntungane,
amatwi ye agahora yitaye ku maganya yabo.
Uhoraho ashyamirana n’abagiranabi,
kugira ngo azimanganye ku isi icyatuma babibuka.
Intungane igira ibyago byinshi,
ariko buri gihe Uhoraho akabiyikiza.
Arinda umubiri wayo wose,
ntihagire igufwa ryayo na rimwe rivunika.
Nyamara icyago gihitana umugome,
abanga intungane bagahabwa igihano.
Uhoraho arengera amagara y’abayoboKe be,
kandi nta n’umwe mu bamuhungiraho uzahabwa igihano.
ISOMO RYA KABIRI
Ibaruwa Mutagatifu Pawulo Tntumwa yandikiye Abanyefezi (Ef 5, 21-32)
Bavandimwe, 21mujye mworoherana kubera igitinyiro mufitive Kristu. 22Abagore borohere abagabo babo nk’aho babigirira Nyagasani; 23koko rero umugabo agenga umugore we, nk’uko Kristu agenga Kiliziya akanayibera umutwe ukiza umubiri wose. 24Nk’Uko rero Kiliziya yumvira Kristu, bityo n’abagore nibajye bumvira abagabo babo muri byose. 25Namwe bagabo, nimukunde abagore banyu nk’uko Kristu yakunze Kiliziya, maze akayitangira. 26Yarayitagatifuje, ayisukuza amazi n’ijambo ribiherekeza, 27kugira ngo ayihingutse imbere ye ibengerana, nta bwandu n’iminkanyari cyangwa indi nenge, ahubwo ari Kiliziya ntagatifu kandi itagira amakemwa. 28Nguko uko abagabo bagomba gukunda abagore babo, mbese nk’imibiri yabo bwite. Ukunda umugore we aba yikunze ubwe. 29Koko rero nta wigeze yanga umubiri we, ahubwo arawugaburira, akawitaho cyane mbese nk’uko na Kristu agenzereza Kiliziya. 30Muyobewe se ko turi ingingo z’umubiri we, (nk’uko Ibyanditswe bivuga ngo) 31«Nicyo gituma umugabo azasiga se na nyina, akifatanya n’umugore we, bakaba umubiri umwe». 32Iryo yobera rirakomeye. Cyakora ibyo mbivuze nzirikana Kristu na Kiliziya.
IBANGONDIRIMBO RIBANZlRIZA IVANJILI (Yh 6, 63. 68)
Alleluya Alleluya.
Amagambo yawe Nyagasani,
aturuka kuri Roho kandi agatanga ubugingo.
Ni wowe ufite amagambo y’ubugingo bw’iteka.
Alleluya.
IVANJILI
+ Yohani (Yh 6, 60-69)
Muri icyo gihe, Yezu yari yavugiye mu isengero ry’i Kafarinawumu ati «Urya umubiri wanjye, akanywa n’amaraso yanjye, agira ubugingo bw’iteka.» 60Abenshi mu bigishwa be bamaze kumwumva baravuga bati «Aya magambo arahambaye, ni nde washobora kuyatega amatwi ?» 61Yezu amenya ko abigishwa be bijujutiye ayo magambo, arababwira ati «Mbese ibyo birabatsitaje? 62Noneho ubwo hacura iki mubonye Umwana w’umuntu azamutse ajya aho yahoze mbere hose? 63Roho ni we ubeshaho, umubiri nta kavuro. Amagambo nababwiye aturuka kuri Roho kandi agatanga ubugingo. 64Ariko muri mwe harimo abatemera.» Koko Yezu yari azi mbere hose abatemera, ndetse yari azi n’uzamugambanira. 65Arongera ati «Ngiyo impamvu yatumye mbabwira ko ari nta we ushobora kunsanga atabihawe na Data.» 66Kuva ubwo benshi mu bigishwa be bavanamo aKabo karenge, ntibongera kugendana na we ukundi. 67Nuko Yezu abwira ba Cumi na babiri ati «Namwe se murashaka kwigendera?» 68Simoni Petero aramusubiza ati «Nyagasani, twasanga nde wundi ko ari wowe ufite amagambo y’ubugingo bw’iteka. 69Twe twaremeye kandi tuzi ko uri Intungane y’Imana.»


text:
Muri Mutarama intore ziratangira ibikorwa by’urugerero
Icyiciro cya mbere cy’imirimo y’ubwitange ifitiye igihugu akamaro izajya ikorwa n’abarangije amashuri yisumbuye, byiswe kujya ku rugerero, cyizatangira tariki ya 21 Mutarama 2013.
Icyiciro cya mbere cyo kujya ku rugerero kizatangirana n’intore zirangije amashuri yisumbuye mu mwaka wa 2012.
Mu nama yahuje Minisiteri y’ubutegetsi bw’igihugu(MINALOC), Intara, Uturere n’Umujyi wa Kigali yo ku wa 29 Ukuboza, Rugamba Egide ushinzwe igenamigambi muri MINALOC, yatangaje ko iyo mirimo igiye gukorwa (...)
Icyiciro cya mbere cy’imirimo y’ubwitange ifitiye igihugu akamaro izajya ikorwa n’abarangije amashuri yisumbuye, byiswe kujya ku rugerero, cyizatangira tariki ya 21 Mutarama 2013.
Icyiciro cya mbere cyo kujya ku rugerero kizatangirana n’intore zirangije amashuri yisumbuye mu mwaka wa 2012.
Mu nama yahuje Minisiteri y’ubutegetsi bw’igihugu(MINALOC), Intara, Uturere n’Umujyi wa Kigali yo ku wa 29 Ukuboza, Rugamba Egide ushinzwe igenamigambi muri MINALOC, yatangaje ko iyo mirimo igiye gukorwa bwa mbere mu gihugu hose, . izatangira tariki ya 21 Mutarama, imare amezi atatu.
Rugamba avuga ko imirimo izajya ikorwa ari imirimo y’amaboko n’ubukangurambaga bugamije guhindura imyumvire mu baturage, bitewe n’ibikenewe aho izo ntore zituye. Iyo mirimo izajya ikorwa amasaha atandatu ku munsi.
Mu Rwanda hamaze igihe hagiyeho gahunda yo guhuza urubyiruko cyane cyane ururangije kwiga amashuri yisumbuye mu itorero, bakiga ibijyanye n’indagagaciro na kirazira by’umunyarwanda. Abava mu itorero kandi bahabwaga ubutumwa butandukanye burimo guhindura imyumvire no kugirira akamaro aho batuye.
Iki gikorwa kigiye gutangizwa cyo kizakorwa hubahirizwa itegeko ryemejwe na Repubulika y’u Rwanda rirebana n’ubukorerabushake.
Imirimo yo ku rugerero izajya ikorwa, ni ubwitange nta mushahara uzajya uhabwa abayikora.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ubushakashatsi buherutse gukorwa mu Bufaransa bugaragaza ko icyakabiri cy’abashakanye muri kiriya gihugu batajya baryoherwa n’akabariro.
Nk’uko tubikesha zigonet.com, ubu bushakashatsi bwakozwe n’ishyirahamwe ryitwa Association Pour la Literie (APL), ryo mu Bufaransa. Kutaryoherezanya ngo bigaterwa n’ibintubyinshi birimo kuzinduka k’umwe mu bashakanye umunaniro, umunabi (stress) n’akazi kenshi.
Raporo ya buriya bushakashatsi igaragaza ko 37% by’ababajijwe bashyize mu majwi za nzogera zikangura umuntu mu gitondo iyo yazitegetse kumukangura ngo age muri gahunda runaka. Bkavuga ko ziri mu bya mbere bibabuza kwiterera akabariro mu mudendezo. Iyo abashakanye baba bageze igihe cyo kugira icyo bamarirana ni bwo inzogera iba itangiye kuvuga. Hari n’ubwo yirangira batangiye igikorwa nyirizina maze uwo ikangura agahita abaduka agasiga mugenzi we agifite ubushake.
35% by’ababajijwe bo basubije ko kubera kuba baraye nabi ku buryo kugira icyo bibwira biba ikibazo. Ibi rero ngo iyo bibaye kenshi umwe muri bo byanze bikunze agubwa nabi bikaba byanamuviramo kuzinukwa.
18% bo batangaje ko mu gihe baba bari mu buriri, nta n’umwe ugerageza kureshya undi bityo bose bakaryumaho urugo ntirucinyirwe.
Ahaaaaaaaaaa!


text:
Yari inkumi y’imyaka 20 arangije amashuri yisumbuye aho yari yarahungiye I Burundi, ahitamo kujya gufatanya n’abandi mu rugamba rwo kubohora u Rwanda
Marie Josée Mukanyamwasa umubyeyi utuye mu Murenge wa Niboye mu karere ka Kicukiro avuga ko arangije amashuri yisumbuye yahisemo gufatanya n’urundi rubyiruko mu rugamba rw’ingabo zari iza RPF Inkotanyi mu kubohora igihugu.
Mukanyamwasa ni umwe mu bagore barenga 400 bibumbiye muri association Ndabaga, ihuriro ry’abagore bagize uruhare mu kubohora igihugu, baba abatabaye ku rugamba n’abagize uruhare mu bukangurambaga bwo guteza imbere Umuryango wa FPR inkotanyi.
Mukanyamwasa avuga ko icyatumye afata icyemezo cyo kujya ku rugamba byari ukurambirwa ubuzima bubi bari babayemo mu buhungiro.
Ati “Nta burenganzira twari dufite, kwiga byari bigoranye cyane ku banyamahanga ku buryo bafatiraga ku manota yo hejuru kuri twe kugira ngo tujye mu mashuri yisumbuye cyangwa kaminuza, byasabaga kuba uri umuhanga cyane kugira ngo utsinde. Ikindi n’iyo umuntu yagiraga amahirwe akiga akarangiza nta kandi kazi yashoboraga kubona atari ako kwigisha mu mashuri abanza n’ayisumbuye.”
Ibyo byatumaga bumva bifuje gutaha mu gihugu cyabo, ndetse abari bakuru icyo gihe bakabakangurira kubiharanira, bakababwira ko bafite igihugu cy’inkomoko.
Ati “Twabanje kujya hirya no hino gukangurira abantu gushyigikira umuryango RPF Inkotanyi bigeze aho ku ya mbere Ukwakira twumvise ko hatangijwe urugamba twumva tugomba kugira uruhare. Ntitwari dushyigikiwe kuko ntitwari igisirikari cya Leta, twishakagamo ubushobozi ariko twari dufite ubushake bwo gutaha mu gihugu cyacu.”
Habagaho gushyira hamwe, ababyeyi bagashyigikira abana babo ku rugamba, ndetse umuryango RPF ukagerageza kwishakira inshuti hirya no hino.
Uyu mubyeyi avuga ko bitari byoroshye, cyane cyane ko abari ku rugamba abenshi bari urubyiruko ruvuye iwabo, byagera ku bakobwa babaga baramenyereye gukora imirimo yo mu rugo badasohoka bikaba akarusho.
“Ibidutunga byabaga ari bike, n’uburyo bw’imibereho bwari bwahindutse, ariko mu mutwe twari twarashyizemo ko dufite icyo dukeneye kirenze kure kurya neza n’imibereho isanzwe yo mu rugo.”
Bamwe mu bo binjiranye urugamba bagiye bahasiga ubuzima, ariko ntibyababuzaga gukomeza kuko bari bafite impamvu baharanira.
Ati “Twabaga turi ku rugamba amasasu atunyura hejuru n’impande, rimwe na rimwe ukabona abana twinjiranye igisirikari barapfuye bamwe ari barumuna bacu abandi ari abo mu muryango ugasaba Imana kurokora ariko bwacya ugasubirayo. Muri RPF twari dufite philosophie tugenderaho ko ukuri gutsinda buri gihe, twumvaga byanze bikunze duharanira ukuri kandi tukumva twizeye ko tuzabigeraho.”
Nyuma yo gufata igihugu…
Mukanyamwasa avuga ko akigera mu gihugu mu mwaka wa 1994, yahise ashaka umugabo ndetse anakomeza amashuri ye muri Kaminuza y’u Rwanda, aho yaje kubona n’akazi mu muryango utegamiye kuri Leta nyuma ajya muri kigo gishinzwe amazi n’umuriro, cyari Electrogaz icyo gihe, anasezerwa mu gisirikari mu 1997.
Kuri ubu, uyu mubyeyi yari ageze ku rwego rwo kungiriza umuyobozi wa WASAC, ikigo gishinzwe amazi mu Rwanda, nyuma yo gukomeza icyiciro cya gatatu cya kaminuza mu bijyanye n’ibikorwa remezo by’amazi mu Bufaransa.
Ati “icyo gihe nari mfite rugali, maze kubona igihugu cyanjye, n’uburenganzira bwanjye nk’umunyagihugu. Nahise ntangira gukoresha ubushobozi bwanjye kugira ngo noneho ngiteze imbere.”
Uburenganzira bwo kwiga, guhabwa akazi mu mucyo, kuringanira imbere y’amategeko, ngo ni bumwe mu burenganzira bw’ibanze baheshejwe no kugira igihugu, babonye nyuma yo kubiharanira.
“RPF ubu ni moteri y’iterambere, hari byinshi twagezeho hari n’ibindi duharanira kugeraho. Bintera ishema kuba naragize uruhare n’iyo rwaba rutoya ku gutuma u Rwanda rugera aho rugeze ubu, ubwo twizihiza imyaka 30 uyu muryango umaze ubayeho.”
Ishyirahamwe Ndabaga…
Mukanyamwasa avuga ko mu mwaka wa 2001 ari bwo abagore n’abakobwa bavuye ku rugerero n’abagize uruhare mu kubohora igihugu muri rusange bishyize hamwe mu rwego rwo gufashanya no gukomeza kubaka igihugu mu bundi buryo.
Ati “kwiyubaka bisa n’ihiganwa, ariko muri Ndabaga tuvuga ko hakwiye kubaho gusindagizanya, gufashanya kwiyubaka. Ni n’uburyo bwo gushyira hamwe ibikorwa by’ubutwari maze tukigisha abadukomokaho ntibazabe ibigwari.”
Iri ngo ni isomo ku bandi bagore, aho bakwiye kumva ko bafite ubushobozi bwo gukora ibintu byose harimo no kujya mu nzego z’umutekano.
Ati “umugore mu Rwanda afite urubuga rwo kugaragaza ubushobozi bwe akanabukoresha mu nzego zose. Mu bucuruzi, mu nzego z’umutekano, mu buyobozi n’ahandi. Igihugu cyacu gishyigikira umugore, ubuyobozi buhora bushaka icyamuteza imbere, ni ahacu rero gukoresha ayo mahirwe.”
Asaba abagore n’abakobwa kwigirira icyizere no gutinyuka kuko ubushobozi burangana ku muhungu n’umukobwa.
“Abakobwa n’abagore ntibakwiye kuba bagitekereza kuzabeshwaho n’umugabo gusa, nibatinyuke bakore, baterwe ishema no kumva ko bagize uruhare mu kwiteza imbere.”


text:
Kigeri IV Rwabugiri ni umuhungu wa Mutara Rwogera akaba yarimye akiri muto (hagati y’imyaka irindwi n’icumi) ni yo mpamvu ibitero by’ibanze ari nyina Nyirakigeri Murorunkwere wabiyoboraga. Ku ngoma ye habaye ibitero byinshi, ahanini byari bigamije guhamya ubutegetsi ahari haraguwe vuba, dore ingero : Ijwi, Ndorwa, Gisaka.
Ikindi ibyo bitero byari bigamije ni ukwagura u Rwanda no kunyaga inka n’abaja. Bimwe mu by’ingenzi biranga ingoma ye ni ibi : gukaza intambara zo kurengera no kwagura u Rwanda (yakundaga intambara, ku buryo mu bisingizo bye harimo icy”Inkotanyi cyane” na “Rukayababisha”, gutunganya ubutegetsi bw’igihugu : imirwa hirya no hino, kudatinya kwica abakomeye kabone n’aho baba ari ibikomangoma nka Nkoronko, kwegera rubanda akabatoramo abatware b’abatoni no kugabira intwari iminyago).
Ku Ngoma ya Kigeli Rwabugili,ari nawe basingizaga "INKOTANYI CYANE" na "RUKAYABABISHA”,habaye ibitero byinshi bigamije ahanini guhamya ubutegetsi ahari higaruriwe vuba.Twavuga nko ku Ijwi,Ndorwa na Gisaka.Ntiyatinyaga kwica n’abakomeye ,kabone naho baba ari ibikomangoma nka se wabo Nkoronko.Ingoma ye yaranzwe no kwegera rubandaakabatoramo abatware n’abatoni ,akanagabira Intwari iminyago.
Rwabugili yagerageje gutera ibihugu byo hakurya y’I Kivu no ku kirwa cy’Ijwi.Aha tukaba tugiye kurebera hamwe uko Uwo mwami w’Igihangange yazengereje amahanga n’imikorere ye mu igaba-bitero.
Ibitero
Kigeli Rwabugili yagabye mu mahanga
Rwabugili amaze gushyira umurwa we Sakara ho mu Gisaka, « Rukurura » Ingabe y’ i Gisaka niho yanyazwe igambaniwe n’umutware Kabaka ka Kayagiro .Ubwo rero i Gisaka cyegukira u Rwanda burundu.
1. Igitero cy’amazi
Cyari kigamije gukangara i Ndorwa yari imaze kunyaga ubushyo bw’inka z’u Rwanda, muri zo zitwaga « Umuhozi ».Cyiswe igitero cy’amazi, ku mpamvu y’imvura y’urushyana yujuje imigezi igakuka ingabo zikabura aho zimenera.
2. Igitero cy’i Bumpaka
Hafi ya Rwicanzige, Icyo gitero cyari kibasiye gucogoza ubukubaganyi bw’Igikomangoma cyo mu Ndorwa, cyiyitaga Rugaju, cyahigiraga kuyogoza u Rwanda .Ubwo icyo gitero gitsemba Ndorwa kirayihashya mpaka Rwicanzige.
3. Igitero cyo muri Lito
Ingabo z’u Rwanda zari zibasiye igikomangoma
NKORONKO, zishinga ibirindiro ku nkiko y’u Burundi, zitera RUGIGANA
umutware wo mu-Lito rya Ngaragu h’i Bururndi, byo kurengagiza.
4.
Igitero cyo mu Butembo
Iki gitero cyari icyo « Kumvisha » MUVUNYI wa Kalinda, Umwami w’u Buhunde wanyaze « Imisagara »yagishiye i Kamuronsi.
5.
Igitero cyo ku Ijwi
Ibitero byo ku Ijwi, byagabwaga mu mato y’indere aturira abantu 10, n’ay’inkuge aturira abarenze 20, « Icumbi » ikaba imisego begamira, cyangwa se intebe z’abasare bavugama .Iki gitero cyari kibasiye KABEGO Umwami wo ku Ijwi wishwe na Rwanyonga rwa Mugabwambere.
6.
Igitero cya Gikore
Ho mu Kigezi hafi ya Kabare (hagengwa n’ U Buganda).Iki gitero cyahurujwe na NYIRIMIGABO ,kugirango yongere igihugu cy’Abagina .Ni nacyo cyazanye ubwoko bw’ibijumba biri mu Rwanda mbere yaho hari « Gafuma » gusa.
7.
Igitero cyo ku Buntubuzindu
Cyari kigamije kurwanya BYATERANA Umwami w’u Bunyabungo wari utuye ku Buntubuzindu.Ubwo Abashi banesha igitero cy’Abanyarwanda cyari kigizwe n’imitwe ibiri gusa.Abacitse ku icumu bagobokwa n’umurishyo w’ingoma zasukiye ku Nteko zigakanga Abanyabungo bagasubira bakavunura.
8.
Igitero cyo ku Kanywiriri
Hafi ya Muzimu hari igishanga cy’urufunzo cyari inkambi y’ingabo z’Abanyabungo.Icyo gitero cyari kigamije kwihimura.Abanyarwanda barwana inkundura, batwika urugerero rw’Abanyabungo, ariko isayo ntiyatuma bafata Kanywiriri .Kigeli ategeka guhagarika imirwano, ingabo zunamura icumu.
9. Igitero cya 2 cyo ku Ijwi
Kigeli yari yarigaruriye Ijwi ryaramuyobotse, Nkundiye waryo aza kurigandisha .Iki gitero cya Kabiri cyari kibasiye icyo kigande .NKUNDIYE amaze gushoberwa ingabo zimusatiriye aho yahungiye mu kirwa cy’i Shovu, yiroha mu Kivu Ijwi rirayoboka.
10. Igitero cy’i Bushubi
Kibogora Umwami w’i Bushubi amaze gutanga, yasimbuwe na Nsoro.Rwabigimba umwe mu bavandimwe be atangiye kumurwanya, Nsoro yitabaza Kigeli Rwabugili.Kigeli aratabara, RWABIGIMBA araneshwa ahungira mu Bugufi bwari ubw’i Burundi muri ibyo bihe.
11. Igitero cyo ku Kidogoro
Iki gitero cyagabwe na ahantu ho mu majyaruguru ya Bukavu ,ahagana mu bya Karehe.Ubwo Byaterana yari amaze gutanga ,asimbuwe na Rutaganda wari ukiri muto.Umugabekazi Mugeni Gahwijima ariwe ugenga igihugu .Ubwo igitero cy’Abanyarwanda cyasaga n’igisonga U Bunyabungo bwari bumaze kuzahazwa n’amapfa.Muri icyo « Kibariro » mu Rwanda hatera Muryamo ,Ubushita n’Imvunja.
12.
Igitero cyo ku Rusozi
Icyo gitero cyo ku Rusozi ariyo Bukavu y’ubu, cyari kigamije gufata mpiri Rutaganda n’Umugabekazi Mugeni Gahwijima, kikanyaga Ingabe y’UBunyabungo Karya-Mahugu, kugirango u Rwanda rwigarurire by’imvaho u Bunyabungo.Rutaganda na Nyina bari bahungiye ahantu ho muri Bishugi mu majyepfo y’UBunyabungo, kwa Katabirurwa.Igitero cyica Katabirurwa, gifata mpiri Umugabekazi, Rutaganda abagaragu be baramucikana.
13. Igitero cy’Imigogo
Imigogogo zari Ingabo za Ankole, rimwe baza guhengera Rwabugili Umwami w’u Rwanda yateye i kivu nawe atera u Rwanda anyaga Inyambo,Rwabugili abimenye nawe agabayo igitero. Icyo gitero cyari kibasiye Ntare IV Rwamigereka Umwami w’i Nkole wari wanyaze Inyambo z’i Rwanda, agatwika ingoro y’i Rutaraka hafi ya Nyagatare.Kigeli Rwabugili yari I Bunyabungo n’ingabo ze, nibwo avunuye atera i Nkole, yigarurira umurwa Mbarara, Rwamigereka yari yahunze, amenesha Imigogo y’Abanyankole, agarika Ingogo, imbunda zabo zahindutse ibifuma.


text:
Zaburi 145:18-19 "Uwiteka aba hafi y’abamutakira bose, abamutakira mu by’ukuri bose. Azasohoza ibyo abamwubaha bashaka, kandi azumva gutaka kwabo abakize".
1. Isengesho rikorewe mu izina rya Yesu
2. Isengesho rikorewe mu mwuka
Abefeso 6:18 "Musengeshe Umwuka iteka mu buryo bwose bwo gusenga no kwinginga, kandi ku bw’ibyo mugumye rwose kuba maso, musabire abera bose".
3. Isengesho rijyana no kumvira
Yohana 15:7 "Nimuguma muri jye amagambo yanjye akaguma muri mwe, musabe icyo mushaka cyose muzagihabwa".
4. Isengesho ry’umuntu ucya bugufi
Itangiriro 32:11 "Ku mbabazi zose n’umurava wose wagiriye umugaragu wawe, sinari nkwiriye guhabwaho n’ibyoroheje hanyuma y’ibindi, kuko nambutse Yorodani iyi mfite inkoni nsa, none mpindutse imitwe ibiri".
5. Isengesho rikozwe n’umuntu ubana neza n’uwo bashakanye
1Petero 3:7 "Namwe bagabo ni uko; mubane n’abagore banyu, mwerekane ubwenge mu byo mubagirira kuko bameze nk’inzabya zidahwanije namwe gukomera, kandi mububahe nk’abaraganwa namwe ubuntu bw’ubugingo, kugira ngo amasengesho yanyu ye kugira inkomyi".
6. Isengesho ry’umuntu wizeye
Matayo 21:22 Kandi ibyo muzasaba mwizeye muzabihabwa byose."


text:
. Akajagari kavugwa mu gusezeranya abagiye kubana imbere y’amategeko mu murenge wa Kageyo akarere ka Ngororero
. Bamwe mu basezeranye ngo bazasubiramo uyu muhango
Abageni bageze kuri uyu murenge bashagawe n’inshuti n’abavandimwe bari batashye ubwo bukwe bwabo harimo n’abari baturutse kure ariko bikarangira badasezeranyijwe. Iby’akavuyo mu gusezeranya abagiye kurushinga ariko si bishya muri uyu murenge, kuko ubu hari n’abamaze gusezerana ndetse banakoze indi mihango y’ubukwe ubu bakaba babana ariko bakaba bagomba gusubiramo umuhango wo gusezerana imbere y’amategeko, kubera amakosa yakozwe n’ubuyobozi.
Umukobwa wagombaga gusezeranira kuri uyu murenge, yatangarije Ikinyamakuru Ukwezi.com dukesha iyi nkuru ko ubusanzwe atuye mu mujyi wa Kigali, akaba yaragiye avugana kenshi n’umunyamabanga wa Gitifu w’Umurenge wa Kageyo kuburyo no kuwa Mbere tariki 14 Kanama 2017 yamuhamagaye amubaza niba gahunda yateguwe ntacyahindutse undi akamubwira ko gahunda ihari ari uko bazabasezeranya kuri uyu wa Kane tariki 17 Kanama 2017 ndetse aranamwihangiriza ngo bazazinduke bahagere mbere ya saa tatu. Uyu mukobwa witegura kurushinga avuga ko bazindutse kare ariko bahagera gitifu w’umurenge agahita abata ku murenge akigira mu isanteri iri hafi aho, bakagerageza kumuhendahenda ngo wenda bishyure amafaranga (bakorerwe ibyitwa Special) ariko akababwira ko bitakunda, ko azabasezeranya tariki 24 Kanama 2017.
Abaturage b’uyu murenge wa Kageyo bavuga ko barambiwe imikorere mibi y’ubuyobozi bwabo cyane cyane mu bijyanye no gusezeranya abagiye kurushinga, dore ko hari n’abantu benshi basezeranye mu minsi yashize bakaba ubu banabana ariko bakaba baratunguwe no kubwirwa ko uwabasezeranyije atari abifitiye ububasha, bityo ko bagomba kuzasubira kuri uyu murenge bagakora ubukwe bwo gusezerana imbere y’amategeko bundi bushya, nyamara n’indi mihango ikurikira gusezerana imbere y’amategeko baramaze kuyikora ndetse nta n’icyo batubahirije igihe basezeranaga.
Umunyamabanga Nshingwabikorwa w’umurenge wa Kageyo, Nzabakurikiza Alphonse, yatangaje ko abo bageni yanze gusezeranya kuri uyu wa Kane, batigeze bahindurirwa itariki bahawe, ahubwo ngo bibeshye ku yo bahawe. Uyu muyobozi kandi yavuze ko ibyo kuba umunyamabanga we yarabwiye abo bageni ko bazasezerana kuri uyu wa Kane tariki 17 Kanama 2017, ibyo ntacyo abiziho.
Umunyamabanga wa gitifu witwa Ayinkamiye Olive, abajijwe impamvu yabwiye abageni itariki bazasezeraniraho nyuma bakayihindura ntibabamenyeshe, ahita avuga ko umunyamakuru yibeshye nimero kuko uwo yahamagaye atari we, kuko we adakora ku murenge wa Kageyo. Ibi ariko byari ukubeshya, kuko na nimero ya telefone yahamagaweho bigaragara ko yanditse ku witwa Ayinkamiye Olive kandi n’uwo abereye umunyamabanga akaba yashimangiye ko ari we munyamabanga we.
Ku bibazo bijyanye n’abageni basezeranye mu minsi yashize ariko bakaba bagomba kuzasubiramo bagasezerana bundi bushya, Gitifu w’umurenge wa Kageyo, Nzabakurikiza Alphonse, avuga ko ari mushya muri uyu murenge, akaba yarahaje asanga uwari Umunyamabanga Nshingwabikorwa w’agateganyo witwa Nyiransabimana Marie Josee, yarasezeranyije abageni kandi ngo atari abyemerewe n’amategeko kuko yari uw’agateganyo, bityo ngo ibyakozwe bidakurikije amategeko bigomba gukosorwa. Avuga ko bishoboka ko uwabasezeranyije nawe atari asobanukiwe ko atabyemerewe, ariko bikaba ntakundi byagenda kuko amasezerano yakozwe n’utabifitiye ububasha adashobora kwemerwa n’amategeko, bisobanura ko bagomba kuzongera iyo mihango yo gusezerana imbere y’amategeko bakayisubiramo bundi bushya.
Sangiza iyi nkuru inshuti zawe kandi utange ibitekerezo maze dufatanye kugwiza ubumenyi ndetse tunasobanukirwa urukundo turusheho kubaho twishimanye n'abo dukunda. Umusanzu wawe ni inkunga ikomeye